
Bárðar saga Snælfellsáss hefir verið prentuð tvisvar 
áðr. Dr. Guðbrandr Vigfússon hefir búið hana til 
prentunar ásamt Víglundar sögu, Þórðar sögu, Draum- 
vitrunum og Völsaþætti, og er sú bók gefin út af 
„Nordisk literatur-samfund< og prentuð í Kaupmanna- 
höfn 1860. En áðr var sagan getin út í bókinni =Marg- 
frooder Sögu þættir Íslendinga, Hólum 1756. 

Sagan er til á skinni frá 14. og 15. öld. Hún er 
all-gðmul, og er að minsta kosti rituð á 14. öld; gæti 
verið rituð á síðari hlut 13. aldar. M lið er gott og 
fornt, og vísurnar eru fornlegar. 

Dr. Guðbr. Vigfússon álitr, að örnefnin í sögunni 
sé yngri en hún, gerð eitir henni. En það er alveg 
þverðfugt við venjuna. Hitt er all-títt, að munnmæla- 
sögur hafi myndast um örnefni. Enginn efi er á því, 
að þessi örnefni eru eldri en sagan. 

Örnefnin í 13. og 14. kapítula eru í Húnavatnssýslu 
og Strandasýslu, enda ber sagan það með sér, að 
höfundrinn er ekki síðr kunnugr um þær slóðir enn 
á Snæfellsnesi. Þessi örnefni eru því ekki rétt skýrð 
í ritgerð Árna Thorlaciuss í Safni til sögu Íslands |, 
299—303. 

Sagan hefir að líkindum við lítið annað sannsögu- 
legt að styðjast enn það, sem söguritarinn hefir skrif- 
að upp úr Landnámu, enn líklegt að hún eigi að ein- 
hverju leyti kyn sitt að rekja til fornra munnmæla 
eða þjóðsagna. Sagan er að ýmsu leyti vel sögð, og 
alls ekki ómerkileg. 

Bárðar saga Snæfellsáss. 


Dumbr hefir konungr heitit. Hann réð fyrir 
hafsbotnum þeim, er ganga norðr um Hellu- 
land, ok nú er kallat Dumbshaf ok kent er 
við Dumb konung. Hann var kominn af risa- 
kyni í föðurætt sína, ok er þat vænna fólk ok 
stærra enn aðrir menn, enn móðir hans var 
komin af tröllaættum, ok brá því Dumbi í 
hváratveggja ætt sína, þvi hann var bæði 
sterkr ok vænn ok góðr viðskiftis, ok kunni 
þvi at eiga alt sambland við menska menn. 
Enn um þat brá honum í sitt móðurkyn, at 
hann var bæði sterkr ok stórvirkr ok umskifta- 
samr ok illskiftinn, ef honum eigi líkaði nökkut; 
vildi hann einn ráða við þá, er norðr þar váru, 
enda gáfu þeir honum konungs nafn, því at * 
þeim þótti mikil forstoð í honum vera fyrir 
risum ok tröllum ok óvættum; var ok hann 
hinn mesti bjargvættr öllum þeim, er til hans 

kölluðu. Hann tók tólf vetra konungdóm. 
Hann nam í burt af Kvænlandi Mjöll dóttur 
Snæs hins gamla, ok gekk at eiga hana. Hon 
var kvenna fríðust ok nær allra kvenna stærst, 
þeira sem menskar váru. Enn sem þau höfðu 
einn vetr ásamt verit, ól Mjöll sveinbarn; sá 
sveinn var vatni ausinn ok nafn gefit ok Bárðr 
kallaðr, því at svá hafði heitit faðir Dumbs, 
Bárðr risi. Þessi sveinn var bæði mikill ok 
vænn at sjá, at menn þóttust engan Íegra 
karlmann sét hafa; var hann furðu líkr móður 
sinni, því at hon var svá fögr ok hvit á skinn- 
lit, at sá snjór tók þar nafn af henni, er hvit- 
astr er, ok í logni fellr ok mjöll er kallaðr. 
Litlu síðar gerðist ósamþykki í millum þursa 
ok Dumbs konungs, ok vildi Dumbr konungr 
eigi hætta þar Bárði syni sínum í ófriði þeim, 
ok flutti hann suðr í Noreg til fjalla þeira, er 
Dofrafjöll heita. Þar réð fyrir sá bergbúi, er 
Dofri er nefndr; hann tók vel við Dumbi; þar 
var hin mesta vinátta með þeim; leitaði Dumbr 
þar fóstrs syni sínum, enn Dofri tók við hon- 
um; var Bárðr þá tíu vetra. Síðan vandi Dofri 
hann á alls kyns íþróttir ok ættvísi ok vig- 
- fimi, ok eigi var traust, at hann næmi eigi 
galdra ok forneskju, svá at bæði var hann for- 
spár ok margvíss, því at Dofri var við þetta 
slunginn; váru þetta alt saman kallaðar listir 

i þann tíma af þeim mönnum, sem miklir váru 
ok burðugir, því at menn vissu þá engin dæmi 
at segja af sönnum guði norðr hingat í hálf- 
una. Dofri átti sér dóttur eina, er Flaumgerðr 
hét, allra kvenna stærst ok djarfmannleg um 
at sjá, enn þó ekki dávæn; þó var hon mensk 
í móðurætt sína, ok var móðir hennar þá 
önduð; váru þau þar þrjú saman í hellinum. 
Vel fell á með þeim Bárði ok Flaumgerði, ok 
meinaði Dofri þat eigi. Enn þá Bárðr var 
þrettán vetra, gifti Dofri honum dóttur sína 
Flaumgerði, ok váru þau þar með Dofra þar 
til Bárðr var átján vetra. Þá var þat á einni 
nótt, at Bárðr lá í sæng sinni, at hann dreymdi, 
at honum þótti tré eitt mikit koma upp í eld- 
stó fóstra síns Dofra. Þat var harðla marg- 
kvíslótt upp til limanna. Þat óx svá skjótt, 
at þat hrökk upp í hellisbjargit, ok því næst 
út Í gegnum hellisgluggann. Þar næst var þat 
svá mikit, at brum þess þótti honum taka um 
allan Noreg, ok þó var á einum kvistinum 
íegrsta blóm, ok váru þó allir blómamiklir. 
Á einum kvistinum var gullslitr. Þann draum 
réð Bárðr svá, at í hellinn til Dofra mundi 
koma nökkurr konungborinn maðr ok fæðast 
þar upp, ok sá sami maðr mundi verða ein- 
valdskonungr yfir Noregi. Enn kvistr sá hinn 
Íagri mundi merkja þann konung, er af þess 

ættmanni væri kominn, er þar yxi upp, ok 
mundi sá konungr boða annan sið enn þá 
gengi; var honum draumr sá ekki mjök skap- 
feldr; hafa menn þat fyrir satt, at þat hit 
bjarta blóm merkti Óláf konung Haraldsson. 
Ok eftir draum þenna fóru þau Bárðr ok 
Flaumgerðr í burt frá Dofra. Enn litlu síðar 
kom þar Haraldr Hálfdanarson, ok fæddist þar 
upp með Dofra jötni; efldi Dofri hann síðan 
til konungs eftir því sem segir í sögu Haralds 
konungs Dofrafóstra. 

2. Bárðr fór norðr á Hálogaland ok hafðist 
þar við; hann átti þrjár dætr við Flaumgerði 
konu sinni; hin elzta hét Helga, önnur Þórdís, 
þriðja Guðrún. Enn sem Bárðr hafði einn vetr 
verit á Hálogalandi, þá andaðist Flaumgerðr 
kona hans, ok þótti honum þat hinn mesti 
skaði. Síðan bað Bárðr Herþrúðar, dóttur Hrólfs 
hersis hins auðga; við henni átti hann sex 
dætr; hét ein Ragnhildr, önnur Flaumgerðr, 
Þóra, Þórhildr, Geirríðr ok Mjöll. Nú er þar 
til at taka, at vex at eins ófriðr milli þursa 
ok Dumbs konungs; þótti þeim hann afar- 
grimmr viðreignar. Bundust þeir þá saman ok 
gerðu þat statt með sér, at ráða hann af. 
Hét sá Harðverkr, er Íyrir þeim var. Gekk 
þetta fram, at þeir mættu honum einn dag á 
steinnökkva einum; váru þeir átján saman; 

sóttu þeir at honum ok börðu hann með járn- 
stöngum, enn hann varðist með árum, ok 
lauk með því, at Dumbr konungr fell, enda 
hafði hann þá drepit tólf af þeim, en Harð- 
verkr var eftir ok þeir sex saman; gerðist. 
hann þá konungr yfir þeim norðr þar. Mjöll 
giftist aftr Rauðfeldi hinum sterka, syni Svaða 
jötuns norðan frá Dofrum; þau áttu þann son, 
er Þorkell hét; hann var mikill ok sterkr; 
hann var svartr á hár ok hörund. Enn þegar 
hann hafði aldr til, varð hann hinn mesti 
ójafnaðarmaðr. Litlu síðar andaðist Mjöll móðir 
hans, enn Þorkell kvæntist ok fekk Eygerðar 
Úlfsdóttur af Hálogalandi. Móðir Eygerðar var 
Þóra dóttir Mjallar, Áns dóttur bogsveigis. 
Fór Þorkell þá bygðum til Hálogalands ok var 
í nágrenni við Bárð bróður sinn; bjuggu þeir 
í firðinum Salpta norðarlega á Hálogalandi. 
Nökkuru síðar Íóru þeir bræðr norðr yfir 
Dumbshaf ok brendu inni Harðverk hinn sterka 
ok þrjátigu þursa með honum. Síðan treystist 
Bárðr eigi þar at festast. Fóru þeir þá heim 
aftr í Salpta, ok bjuggu þar til þess er Har- 
aldr konungr lúfa efldist til ríkis í Noregi. Ok 
er hann var fullgerr í því starfi, varð hann 
svá ríkr ok ráðgjarn, at sá skyldi engi maðr 
vera í milli Raumelíar suðr til Finnabús norðr, 
sá er nökkurs var ráðandi, svá at eigi gyldi 

honum skatt, jafnvel þeir sem saltit brendu, 
svá sem hinir, sem á mörkinni yrktu. Enn er 
Bárðr frétti þetta, þóttist hann vita, at hann 
mundi eigi heldr undan ganga þessum hans 
álögum enn aðrir; vildi hann þá heldr forláta 
frændr ok fóstrjarðir enn lifa undir slíku ánauð- 
aroki, sem hann frétti, at allr almúginn var 
þá undirgefinn. Kom honum þat þá helzt í 
hug, at leita annarra landa. 

3. Maðr er nefndr Bárðr, Heyangrs-Bjarnar- 
son, háleygskr at ætt; þeir lögðu lag sitt nafn- 
ar, ok urðu á þat sáttir, at leita Íslands, því 
at þaðan váru sagðir landkostir góðir, enda 
sagði Bárðr Dumbsson sér hafa svo drauma 
gengit, at hann muni á Íslandi sinn aldr ala. 
Stýrðu sínu skipi hvárr þeira, ok váru vel þrir 
tigir menn með hvárum. Á skipi með Bárði 
var Herþrúðr kona hans ok dætr hans allar. 
Þar var mestr virðingarmaðr, annarr enn Bárðr, 
Þorkell Rauðfeldsson, bróðir Bárðar Dumbs-. 
sonar. Þar var ok á skipinu mikill bóndi, er 
Skjöldr hét, háleygskr at ætt, ok kona hans, 
er Gróa hét. Þau váru mjök ósamþykk at 
skapsmunum. Var ok á skipi sá maðr, er Svalr 
hét, ok Þúfa kona hans; þau váru tryld mjök 
bæði, óhæg ok at öllu illa fallin. Þar váru á 
ambáttir tvær, hét önnur Kneif, en önnur 
Skinnbrók, ok sveinn einn ungr, er Þorkell 

hét, ok var kallaðr skinnvefja; hann var manni 
firnari enn systrungr við Bárð at frændsemi, 
ok hafði verit fæddr upp fyrir norðan Dumbs- 
hat. Þar var ilt til vaðmála, ok var sveinninn 
vafinn í selaskinnum til skjóls, ok hafði þat 
fyrir reifa, ok því var hann kallaðr Þorkell 
skinnvefja; hann var þá frumvaxta, er hér var 
komit sögunni. Hann var hár maðr ok mjór 
ok langt upp klofinn, handsiðr ok liðaljótr, 
ok hafði mjóva fingr ok langa, þunnleitr ok 
langleitr, ok lágu hátt kinnarbeinin, tannberr 
ok tannljótr, úteygr ok munnvíðr, hálslangr 
ok höfuðmikill, herðalitill ok miðdigr, fæturnir 
langir ok mjóvir; frár var hann ok fimr við 
hvatvetna, örúðigr ok erjusamr, ok hollr um 
hvatvetna þeim, er hann þjónaði. Þar var ok 
skipmaðr með Bárði sá er Þórir hét, mikil- 
hæfr ok rammr at afli. Hann var Knarrarson, 
Jökulssonar, Bjarnarsonar hins suðreyska, Með 
Bárði var ok Ingjaldr Alfarinsson, Válasonar, 
bróðir Hólmkels, föður Ketilríðar, er Víglundr 
orti flestar vísur um. Margir menn aðrir váru 
á skipi með Bárði, þó hér sé eigi nefndir. 
Enn þegar þeir nafnar váru burt búnir, létu 
þeir í haf ok höfðu harða útivist ok váru í 
sjó hálft hundrað dægra, ok kómu sunnan at 
landinu ok heldu vestarlega. Þeir sjá þá fjall 
eitt mikit ok lukt alt ofan með jöklum; þat 

kölluðu þeir Snjófell, enn nesit kölluðu þeir 
Snjófellsnes. Þar fyrir nesinu skildi með þeim 
nöfnum; helt Bárðr Heyangrs-Bjarnarson vestr 
fyrir landit ok svá Í norðr, ok var hann enn 
úti hálft hundrað dægr í annat sinn, ok kom 
loks í Skjálfandafljótsós ok nam Bárðardal 
allan upp frá Kálfsborgará milli ok Eyjardals- 
ár ok bjó á Lundarbrekku um hríð. Þá þótti 
honum landviðri betri en hafviðri, ok meinti 
af því löndin betri fyrir sunnan heiðar, ok 
sendi syni sína suðr um gói, ok fundu þeir 
þá góibeitla ok annan gróðr; Íór þá annarr 
aftr, enn annarr varð eftir. Þá gerði Bárðr 
kjálka hverju kvikindi, því er gengt var, ok 
lét hvat draga sitt fóðr ok fjárhlut. Hann fór 
Vánarskarð; þat heitir nú Bárðargata. Hann 
nam síðan Fljótshverfi ok bjó at Gnúpum, ok 
var kallaðr þaðan af Gnúpa-Bárðr; hann átti 
mörg börn; hans son var Sigmundr, faðir Þor-. 
steins, er átti Æsu, dóttur Hrólís rauðskeggs; 
þeira dóttir var Þórunn, er átti Þorkell leifr,. 
ok var þeira son Þorgeirr Ljósvetningagoði. 
Annarr son þeira Bárðar var Þorsteinn, faðir 
Þóris, er var á Fitjum með Hákoni kon- 
ungi, ok skar rauf á húð ok haíði þat fyrir 
hlif; því var hann leðrháls kallaðr. Hann 
átti Fjörleifu Eyvindardóttur; þeira synir váru 
Hávarðr á Fellsmúla ok Herjólir at Mý- 

vatni ok Ketill í Húsavík, Vémundr kögurr, er 
átti Halldóru dóttur Þorkels svarta, ok Áskell 
ok Háls. Hann bjó á Helgastöðum. 

4. Bárðr Dumbsson lagði sínu skipi inn í 
Lón þat sunnan gengr í nesit ok þeir kölluðu 
Djúpalón; þar gekk Bárðr á land ok hans menn 
ok er þeir kómu í gjárskúta einn stóran, þá 
blótuðu þeir til heilla sér; þat heitir nú Trölla- 
kirkja. Síðan settu þeir upp skip sitt í vík 
einni. Þar á lóninu höfðu þeir gengit á borð 
at álfreka, ok þann sama vallgang rak upp í 
þessarri vík, ok því heitir þat Dritvík. Síðan 
fóru þeir at kanna lönd, ok er Bárðr kom á 
víkrnes eitt, þá bað Kneif ambátt, at Bárðr 
skyldi gefa henni nesit, ok svá gerði hann, ok 
er þat nú kallat Kneifarnes. Þá fann Bárðr 
helli stóran ok þar dvöldu þeir um hríð. Þar 
þótti þeim svara öllu því, er þeir mæltu, því 
at dvergmála kvað fast í hellinum. Hann köll- 
uðu þeir Sönghelli, ok gerðu þar öll ráð sín, 
ok helzt þat alla stund síðan meðan Bárðr 
lifði. Siðan fór Bárðr þar til hann kom at 
tjörn einni; þar fór hann ór klæðum sinum 
öllum ok þó sér í fjörunni, ok hana kalla 
menn Bárðarlaug. Þaðan skamt í frá gerði 
hann bæ stóran ok nefndi hann at Laugar- 
brekku ok bjó þar nökkura stund. Sá maðr 
kom út með Bárði bónda, er Sigmundr hét; 

hann var sonr Ketils þistils, er nam Þistils- 
fjörð. Hildigunnr hét kona hans; þau váru 
með Bárði at Laugarbrekku. Þorkell rauðfeldr 
nam sér land, er á Arnarstapa heitir, enn 
Skjöldr bjó i Tröð; enn Gróa kona hans undi 
eigi hjá honum sakir skapsmuna sinna, því 
at hon þóttist honum ofgóð, ok fór í hellis- 
skúta einn, ok ruddi með bjarghöggum, svá 
at þar varð stór hellir, ok bjóst þar um með 
föng sin, svá at hon hafði engan bústað ann- 
an meðan Skjöldr lifði, ok var hann kallaðr 
Gróuhellir. Enn eftir Skjöld dauðan bað Þor- 
kell skinnvefja Gróu, ok með atgangi Bárðar 
frænda hans fekk hann hennar, ok bjuggu 
þau síðan at Dögurðará. Þórir Knarrarson 
varðveitti bæ Bárðar at Öxnakeldu. Skinnbrók 
„mbátt Bárðar bjó at bæ þeim, er Skinnbrók- 
arlækr heitir. Ingjaldr fór fram fyrir nesit ok 
fann sér land at ráði Bárðar, þar sem heitir 
at Ingjaldshváli. Svalr ok Þúfa hurfu frá skip- 
inu þegar hina fyrstu nótt, ok spurðist eigi 
til þeira nökkura stund, enn reyndar váru þau 
í fjallinu ok tryldust þar bæði. Ok er á leið, 
gerðust margar óspektir af þeim, ok treystust 
menn ekki at at gera sakir trölldóms þeira. 
Þat var einn tíma, at hvalr kom á reka Bárð- 
ar, ok hafði Svalr þá vanda sinn, ok fór til 
um nótt at skera hvalinn; ok sem hann haiði 

skorit hvalinn um stund, kom Bárðr þar; 
tókst þar glíma sterkleg með þeim. Tryldist 
Svalr þá, svá at Bárði varð aflsfátt, enn þó 
kom svá um siðir, at Bárðr braut hrygg í 
Sval ok kasaði hann þar í mölinni, ok heitir 
þar Svalsmöl. Aðra nótt eftir fann hann Þúfu 
á hvalnum ok drap hana með sama móti. 
Þetta þótti hin mesta landhreinsan. 

5. Þorkell Rauðfeldsson átti tvá sonu við 
konu sinni; hét annarr Sölvi, enn annarr Rauð- 
feldr eftir föður hans. Þeir uxu upp á Arnar- 
stapa ok váru efnilegir menn. Dætr Bárðar 
vaxa upp at Laugarbrekku, bæði miklar ok 
ásjálegar. Helga var þeira elzt. Þorkelssynir ok 
Bárðardætr höfðu saman leika sina á vetrinn 
á svellum við ár þær, er þar eru, ok Barnár 
heita. Þau höfðu löngum leikmikit ok gengu 
með hinu bezta kappi. Vildu Þorkelssynir meir 
ráða, því at þeir váru sterkari. Enn Bárðar- 
dætr vildu ekki láta sinn hlut lakari verða 
um þat þær máttu. Þat var einn dag, at þau 
váru at leik sinum, ok gekk þeim þá enn með 
kappi, Rauðfeld ok Helgu. Hafísar lágu við. 
Þenna dag var þoka mikil. Þau höfðu þá leik- 
inn alt við sjóinn niðri. Rauðfeldr hratt þá 
Helgu út á sjó með jakanum, enn vindr stóð 
mikill af landi; rak þá jakann út til hafissins; 
fór Helga þá upp á hafísinn. Hina sömu nótt 

rak ísinn undan landi ok út í haf. Hon fylgdi 
þá ísinum, enn hann rak svá ört, at innan 
sjau daga kom hon með ísinum til Grænlands. 
Þá bjó í Brattahlið Eiríkr rauði, Þorvaldson, 
Ásvaldssonar, öxna-Þórissonar. Eiríkr átti Þjóð- 
hildi dóttur Jörundar Atlasonar ok Þorbjargar 
knarrarbringu, enn stjúpdóttur Þorbjarnar hins 
haukdælska. Þeira son var Leifr hinn hepni. 
Þá hafði Eiríkr einum vetri áðr bygt Græn- 
land. Helga þá hjá Eiríki vetrvist. Þá var sá 
maðr á vist með Eiríki, er Skeggi hét, skinna- 
Bjarnarson, Skútaðar-Skeggjasonar. Hann var 
íslenzkr ok var kallaðr Miðfjarðar-Skeggi, því 
hann bjó at Reykjum í Miðfirði, enn var löng- 
um í kaupferðum. Helga var kvenna vænst. 
Hon þótti ok með undarlegu móti þar hafa 
komit, ok fyrir þat var hon tröll köllut af sum- 
um mönnum; svá var hon ok karlgild at afli 
til hvers sem hon tók. Hon sagði alt hit sanna 
af ferðum sínum. Vaknaði Eiríkr við ætt henn- 
ar, því hann þekti Bárð, þó Eiríkr væri þá 
ungr, er Bárðr kom til Íslands. Þat var einn 
dag, at Helga stóð úti ok litaðist um ok 
kvað vísu: 


(1) Sæl værak, 
ef sjá mættak 
Búrfell ok Bala, 
báða Lóndranga, 

Aðalþegnshóla 
ok Öndvertnes, 
Heiðarkollu 
ok Hreggnasa, 
Dritvík ok möl 
fyr dyrum fóstra. 


Þessi örnefni öll eru á Snjófellsnesi. Skeggi 
tók Helgu at sér ok hafði við hana fylgjulag. 
Um vetrinn kómu tröll ok óvættir ofan í Ei- 
ríksfjörð ok gerðu mönnum hit mesta mein, 
lömdu skip, enn beinbrutu menn. Þau váru 
þrjú saman, karl ok kerling ok son þeira. 
Skeggi bjóst til at ráða þau af, ok þat iór 
fram með þvi at Helga hjálpaði honum til ok 
gaf honum nálega lif. Um sumarit eftir fór 
Skeggi til Noregs ok Helga með honum, 'ok 
var hann þar vetr annan. At sumri eitir Íór 
hann til Íslands ok heim til Reykja til bús 
síns. Helga fór ok heim með honum. Ekki 
hafa þau barna átt, svá at getit sé. Nú er 
þar til at taka, at þær systr, dætr Bárðar, 
kómu heim til Laugarbrekku ok segja föður 
sínum, hversu farit hafði með þeim Rauðfeld 
ok Helgu dóttur hans. Bárðr varð við þat 
mjök reiðr ok spratt þegar upp ok gekk í 
burtu ok til Arnarstapa. Hann var þá mjök 
dökkr yfirlits. Eigi var Þorkell heima; hann 
var genginn til sjávar. Piltarnir Rauðfeldr ok 

Sölvi váru úti; þá var annarr þeira ellefu 
vetra, enn annarr tólf. Bárðr tók þá báða, 
undir sína hönd hvárn, ok gekk með þá til 
fjalls. Ekki gerði þeim um at brjótast, því at 
svá var Bárðr sterkr, at hann mátti svá halda, 
þó at væri fullrosknir menn. Enn er hann 
kom í fjallit upp, kastaði hann Rauðfeld í gjá 
eina stóra ok svá djúpa, at Rauðfeldr var 
þegar dauðr, er hann kom niðr. Þar heitir 
nú Rauðfeldsgjá. Hann gekk með Sölva nökk- 
uru lengra, þar til er hann kom á einn hamar 
hávan. Þar kastaði hann Sölva ofan fyrir; enn 
er hann kom niðr, brotnaði hausinn, ok dó 
hann svá. Þar heitir siðan Sölvahamarr. Eftir 
þat gekk hann aftr til Arnarstapa ok segir 
dauða þeira bræðra ok gekk síðan heim á 
leið. Þá kom Þorkell heim ok spurði, hversu 
at hefði borizt um líflát sona sinna. Hann 
snýr þá í veginn eftir bróður sínum, ok.er 
þeir fundust, varð ekki af kveðjum, utan þeir 
ráðast þegar á, ok gekk flest upp fyrir þeim. 
Þat varð um siðir, at Þorkell fell, því at Bárðr 
var þeira sterkari. Þorkell lá eftir fallit stund 
þá, enn Bárðr gekk heim. Brotnat hafði lær- 
leggr Þorkels í glímu þeira bræðra. Þá stóð 
hann upp ok hnekti heim; síðan var bundit 
um fót hans ok greri hann mjök at heilu. 
Hann var síðan kallaðr Þorkell bundinfóti. 

Þegar er hann var gróinn, fór hann burt af 
Snjófellsnesi með alt sitt ok austr til Hængs 
Þorkelssonar; hans móðir var Hrafnhildr dóttir 
Ketils hængs ór Hrafnistu. Hann hafði numit 
alla Rangárvöllu ok bjó at Neðra-Hoti. Með 
ráði Hængs nam Þorkell land umhverfis Þri- 
hyrning ok bjó þar undir fjallinu sunnan; er 
hann þar talinn með landnámsmönnum. Hann 
var hamrammr mjök. Þá átti hann þessi börn 
með konu sinni: Börk blátannarskegg, Íöður 
Starkaðar undan Þríhyrningi, ok Þórný, er 
átti Ormr Stórólfsson, ok Dagrún móðir Bessa. 

6. Svá brá Bárði við alt saman, viðreign 
þeira bræðra ok hvarf dóttur sinnar, at hann 
gerðist bæði þögull ok illr viðskiftis, svá at 
menn höfðu engar nytjar hans síðan. Þess er 
getit, at Bárðr kom einn dag at máli við Sig- 
mund félaga sinn, ok mælti svá: >Ek sé þat:, 
segir hann, >at sakir ættar minnar ok harma 
stórra ber ek eigi náttúru við alþýðu manna, 
ok því mun ek leita mér nökkurra annarra 
ráða, enn fyrir langa ok dyggilega þjónustu 
við mik vil ek gefa þér jörðina hér at Laug- 
arbrekku með þvi búi, er því fylgir<. Sigmundr 
þakkar honum gjöfina. Þóri Knarrarsyni gaf 
hann landit at Öxnakeldu, enn Þorkatli skinn- 
vefju gaf hann Dögurðará, ok þar var hin 
mesta vinátta með þeim með frændsemi, ok 

helzt langa æti. Eftir þetta hvarf Bárðr í burtu 
með alt búferli sitt, ok þykkir mönnum sem 
hann muni í jöklana horfit hafa ok bygt þar 
stóran helli, því at þat vár meir ætt hans, at 
vera í stórum hellum enn húsum, því at hann 
fæddist upp með Dofra í Dofrafjöllum; var 
hann tröllum ok líkari at afli ok vexti enn 
menskum mönnum, ok var því lengt nafn hans 
ok kallaðr Bárðr Snjófellsáss, því at þeir trúðu 
'á hann nálega þar um nesit ok höfðu hann 
fyrir heitguð sinn; varð hann ok mörgum hin 
mesta bjargvættr. Sigmundr ok Hildigunnr 
bjuggu síðan at Laugarbrekku, er Bárðr hvarf, 
alt til dauðadags, ok er Sigmundr þar heygðr. 
Hann átti þrjá sonu; einn var Einarr, er bjó 
at Laugarbrekku; hann átti Unni, dóttur Þóris, 
bróður Ásláks í Langadal. Hallveig var dóttir 
þeira; hana átti Þorbjörn Vífilsson. Breiðr hét 
annarr; hann átti Gunnhildi dóttur Ásláks í 
Langadal; þeira son var Þormóðr, er átti 
Helgu Önundardóttur, systur skáld-Hrafns; þeira 
dóttir var Herþrúðr, er Símun átti; þeira dóttir 
var Gunnhildr, er Þorgils átti; þeira dóttir 
var Valgerðr, móðir Finnboga hins fróða í 
Geirshlíð. Þorkell hét hinn þriði; hann átti 
Jóreiði dóttur Tinds Hallkelssonar. Eftir andlát 
Sigmundar bjuggu þau Hildigunnr þar ok Ein- 
arr son hennar. Þat var talat, at Hildigunnr 

væri fjölkunnig, ok fyrir þat var henni stefnt 
af þeim manni, er Einarr hét ok var kallaðr 
Lón-Einarr, ok fór til Laugarbrekku með sjaunda 
mann ok stefndi Hildigunni um fjölkyngi, enn 
Einarr sonr hennar var þá ekki heima. Hann 
kom þá heim, er Lón-Einarr var nýfarinn á 
brott; hon segir honum þessi tíðindi ok færði 
honum kyrtil nýgervan. Einarr tók skjöld sinn 
ok sverð ok verkhest ok reið eftir þeim. Hann 
sprengdi hestinn á björgum þeim, er Bárðr 
Snæfellsáss deyddi Þúfu konu Svals ok Þúfu- 
björg eru köllut. Einarr gat farit þá hjá brekk- 
um stórum ok þar börðust þeir, ok fellu sjau 
menn af Lón-Einari, enn þrælar hans tveir 
runnu frá honum. Þeir nafnar sóttust lengi. 
Þat segja menn, at Einarr Sigmundarson hafi 
kallat á Bárð til sigrs sér; þá gekk í sundr 
bróklindi Lón-Einars, ok er hann tók þar til, 
hjó Einarr hann banahögg. Þræll Einars Sig- 
mundarsonar, er Hreiðarr hét, hljóp eftir þeim, 
ok sá af Þúfubjörgum, hvar þrælar Lón-Einars 
hlupu. Hann rann eftir þeim ok drap þá báða 
í vík einni. Þat heitir nú í Þrælavík. Fyrir 
þat gaf Einarr honum frelsi ok land svá vitt, 
sem hann fengi unnit ok gert um þrjá daga; 
þat heitir Hreiðarsgerði, ok bjó hann þar síð- 
an. Einarr bjó at Laugarbrekku alt til elli, ok 
er heygðr skamt frá Sigmundar haugi föður 
| 2 

hans. Haugr Einars er ávalt vallgróinn vetr 
ok sumar. 

"7. Þat er nú þessu næst, sem Íyrr var frá 
sagt, at Helga Bárðardóttir var hjá Miðfjarðar- 
Skeggja, ok er Bárðr spurði þat, sótti hann 
hana um haustit ok hafði heim með sér, því 
at Skeggi var þá kvæntr. Engu undi hon sér 
síðan, er hún skildi við Skeggja; mornaði hon 
ok þornaði æ síðan. Þat var einn dag, at hon 
kvað vísu þessa: 


(2) Braut vilk bráðla leita, 
brestr eigi stríð í flestu 
mér fyr menja rýri, 
mun ek dálega kálast, 
þvít auðspenni unnak 
allteitum sefa heitum, 
sorg mák sizt því byrgja, 
sitk ein, trega greinum. 


Eigi undi Helga hjá föður sínum ok hvarf 
þaðan í burt, ok þýddist hvárki nálega menn 
né fénað eða herbergi. Var hon þá oftast í 
 hreysum eða hólum. Við hana er kendr Helgu- 
hellir í Drangahrauni ok miklu víðar eru ör- 
nefni við hana kend um Ísland. Hon þá vetr- 
vist at Hjalla í Ölfusi, enn ekki Guðrún Gjúka- 
dóttir, þó þat segi nökkurir menn, hjá þeim 
feðgum Þóroddi ok Skafta. Var Helga þar 
með dul, ok lá í yztu sæng í skála um vetr- 

inn ok hafði fortjald fyrir. Hon sló hörpu nær 
allar nætr, því at henni varð þá enn sem oft- 
ar ekki mjök svefnsamt. Austmaðr var með 
þeim feðgum, er Hrafn hét. Oft töluðu menn 
um þat, at eigi þóttust vita, hver þessi kona 
var. Hrafn leiddi þar einnhverr mestan grun 
á, ok eina nótt forvitnaðist hann undir tjaldit; 
sá hann at Helga sat uppi í einum serk. Hon- 
um sýndist konan frið mjök. Vildi hann upp 
Í sængina gk undir klæðin hjá henni, enn hon 
vildi þat eigi. Tókust þau þá til, ok skildu 
með því, at sundr gekk í Hrafni austmanni 
hinn hægri handleggr ok hinn vinstri fótleggr. 
Litlu síðar hvarf Helga þaðan í burt ok fór 
viða um Ísland ok festi hvergi yndi; var hon 
allsstaðar með dul, enn oftast fjarri mönnum; 
var hon ok nökkurum stundum hjá feðr sínum. 
- 8.. Hetta er neind tröllkona; hon átti bygð 
i Ennisfjalli ok var hin mesta hamhleypa ok 
ill viðskiftis bæði við menn ok fénað. Þat var 
einn tíma, at hon drap mart fé fyrir Ingjaldi 
at Hváli; enn er hann varð þess viss, fór hann 
til móts við hana; leitaði hon þá undan, enn 
hann elti hana alt í fjall upp. Miklir váru Í 
þann tíma fiskiróðrar á Snjófellsnesi, ok lét þó 
engi betr sækja enn Ingjaldr; var hann ok 
hinn mesti sægarpr sjálfr. Enn er Hetta dró 
undan, mælti hon: >Nú mun ek launa þér 
2* 

fjártjón þat, er ek veld, ok vísa þér á mið 
þat, er aldri mun fiskr bresta, ef til er sótt; 
þarftu ok ekki at bregða vanda þínum at 
vera einn á skipi, sem þú ert vanr at vera. 
Hon kvað þá vísu: 


(3) Róa skaltu fjall firðan 
fram á lög stirðan; 
þar mun gaurr glitta, 
ef þú vilt Grímsmið hitta; 
þar skaltu þó liggja — 
Þórr er víss til Friggjar —; 
rói Norpr enn nefskammi 
Nesit í Hjúkhvammi. 


Skildi þar með þeim. Þetta var um hausttíma. 
Annan dag eftir reri Ingjaldr á sjó ok var 
einn á skipi, ok rær alt þar til er frammi var 
fjallit ok svá nesit. Heldr þótti honum lengra 
enn hann hugði. Veðr var gott um morgin- 
inn; enn er hann kom á miðit, var undir fiskr 
nógr. Litlu síðar dró upp flóka á Ennisfjalli 
ok gekk skjótt yfir. Þar næst kom vindr ok 
fjúk með frosti. Þá sá Ingjaldr mann á báti 
ok dró fiska handstinnan; hann var rauðskeggj- 
aðr. Ingjaldr spurði hann at nafni; hann kvaðst 
Grímr heita. Ingjaldr spurði, hvárt hann vildi 
ekki at landi halda. Grímr kveðst eigi búinn, 
— sok máttu bíða þar til er ek hefi hlaðit 
bátinn<. Veðr gekk upp at eins ok gerði svá 

sterkt ok myrkt, at eigi sá stafna í milli. 
Tapat hafði Ingjaldr önglum sínum öllum ok 
veiðarfærum; váru ok árar mjök lúnar. Þótt- 
ist hann þá vita, at hann mundi ekki at landi 
ná sakir fjölkyngis Hettu ok þetta mundu alt 
hennar ráð verit hafa. Kallaði hann þá til full- 
tingis sér Bárð Snæfellsáss. Tók Ingjald þá fast 
at kala, því at drjúgum fyldi skipit, enn frýs 
hvern ádrykk þann er kominn var. Ingjaldr 
var vanr at hafa yfir sér einn skinnfeld stór- 
an, ok var hann þar í skipinu hjá honum; 
tók hann þá feldinn ok lét yfir sik til skjóls; 
þótti honum sér þá vísari dauði enn lif. — 
Þat bar til um daginn heima at Ingjaldshváli 
um miðdegi, at komit var upp á skjá um 
máltíð í stofu, ok kveðit. þetta með dimmri 
raust: 
(4) Út reri einn á báti 

Ingjaldr í skinnfeldi, 

týndi átján önglum 

Ingjaldr í skinnfeldi, 

ok fertugu færi 

Ingjaldr í skinnfeldi, 

aftr kom aldri síðan 

Ingjaldr í skinnfeldi. 
Mönnum brá mjök við þetta, enn þat hafa 
menn fyrir satt, at Hetta tröllkona muni þetta 
kveðit hafa, því at hon ætlaði sem hon vildi 
at væri, at Ingjaldr skyldi aldri aftr hafa 

komit, sem hon hafði ráð til sett. Enn er In- 
gjaldr var nálega at bana kominn, sá hann 
hvar maðr reri einn á báti; hann var í grám 
kufli ok hafði svarðreip um sik. Ingjaldr þótt- 
ist þar kenna Bárð vin sinn. Hann reri snar- 
lega at skipi Ingjalds ok mælti: >Litt ertu 
staddr, kumpán minn, ok váru þat mikil undr, 
at þú jafnvitr maðr lézt slika óvætt ginna þik 
sem Hetta er; ok far nú á skip með mér ef 
þú vilt, ok prófa at þú fáir stýrt, enn ek mun 
róða<. Ingjaldr gerði svá. Hvarf Grímr þá á 
bátinum, er Bárðr kom; þykkir mönnum sem 
þat muni Þórr verit hafa. Bárðr tók þá at 
róa allsterklega, ok alt þar til er hann dró 
undir land; flutti Bárðr Ingjald heim ok var 
hann mjök þjakaðr, ok varð hann alheill, enn 
Bárðr fór heim til síns heimilis. 

9. Óvættr ein, er Torfár-Kolla hét, enn 
Skinnhúfa öðru nafni, hon átti heima at Hnaus- 
um; hon gerði mart ilt bæði í stuldum ok 
manndrápum. Þórir at Öxnakeldu fann hana 
á fé sínu um nótt. Þau réðust þegar á ok 
glimdu. Fann Þórir brátt, at hon var hit mesta 
tröll; var þeira atgangr bæði harðr ok langr, 
enn þó lauk með því, at hann braut í henni 
hrygginn, ok gekk svá af henni dauðri. Enn 
er hann stóð upp, þá kvað hann vísu: 

(5) Tröll er Tortár-Kolla, 

trautt er hon laus, frá Hnausum 

hon gekk leið, sem ljóðak, 

lotin um eystri Botna; 

hugðak heimsku flagði 

hryggspenning dag þenna; 

misti tröll hit trausta 
tir, enn ek beygði svíra. 
Töluðu þat margir menn, at Bárðr mundi enn 
í þessu hafa hjálpat Þóri, því at allir vinir 
hans kölluðu á hann, ef í nökkurum nauðum 
váru staddir. Oft sveimaði Bárðr um landit 
ok kom víða fram. Var hann svá oftast búinn, 
at hann var Í grám kufli ok svarðreip um sik, 
klafakerlingu í hendi ok í fjaðrbrodd langan 
ok digran; neytti hann ok hans jafnan, er 
hann gekk um jökla. Þess er getit, at þeir 
bræðr hafi fundizt ok sæzt heilum sáttum, 
Bárðr ok Þorkell; áttu þeir síðan mörg skifti 
saman, ok höfðu löngum samvistir saman í 
Brynjudal, í helli þeim, er Bárðarhellir er kall- 
aðr síðan, ok haft hafa þeir leika hjá Eiríki í 
Skjaldbreið á Eiríksstöðum. Þangat sótti ok 
norðan af Siglunesi Lágálír lítillar drósar son; 
þeir höfðu glímur, ok váru þeir jafnir Lágálir 
ok Eirikr, enn Eirikr hafði áðr borit af Þor- 
katli bundinfóta, enn siðan glímdu þeir Bárðr 
ok Eiríkr ok brotnaði hönd hans. Lágálfr gekk 
heiman til leiks ok heim at kveldi; hann 

glímdi um leið við sauðamann Hallbjarnar af 
Silfrastöðum, er Skeljungr hét; hann var ham- 
rammr. Skeljungr fell ok brotnaði fótr hans. 
Bar Lágálfr hann til bæjar ok fór síðan veg 
sinn, ok er hann gekk fram eftir Blönduhlíð, 
kom hann á Frostastaði ok sunnan undir húsin 
ok at vindglugginum, ok sá inn í húsit, enn 
bóndi talaði við húsfreyju, at hon hefði tekit 
ór mjölbelg þeim, er hekk yfir þeim, ok sló 
hana pústr, enn hon grét við. Lágálfr rétti 
inn öxina Í glugginn ok hjó ofan belginn; kom 
hann í höfuð bónda ok fell hann í óvit. Lág- 
álir sneri á leið-ok ferr heim á Siglunes um 
kveldit, ok er hann ór þessarri sögu. Bóndi 
raknar við ok ætlar belginn sjálfan ofan hafa 
dottit. Segja þat ok nökkurir menn, at verit 
hafi at leikum í Skjaldbreið Ormr Stórólfsson 
ok glimdi við Bergþór Bláfelling, ok hafi Ormr 
af borit. Þar var ok Ormr skógarneir ok var 
þá ungr; hann glímdi við Þóri ór Þórisdal; sá 
dalr er í Geitlandsjökli; var Þórir þeira drjúg- 
ari. Þar var ok Þórálir Skólmsson, er glímdi 
við Hallmund ór Balljökli; var nær um með 
þeim, enn Bárðr þótti þeim sem sterkastr 
mundi vera. Skildi svá þessa leika, at ekki 
varð fleira til tíðenda. 

10. Önundr hét maðr ok kallaðr breiðskeggr; 
hann var Úlfarsson, Úlfssonar af Fitjum, Þóris- 

- sonar hlammanda. Hann bjó í Reykjardal hin- 
um efra á þeim bæ, er á Breiðabólsstað heitir. 
Hann átti Geirlaugu dóttur Þormóðar af Akra- 
nesi, systur Bessa. Þórodda hét dóttir þeira; 
hennar fekk Torfi Valbrandsson, Valþjófssonar, 
Örlygssonar frá Esjubergi. Henni fylgdi heim- 
an hálfr Breiðabólsstaðr, ok váru gervir ór 
tveir bæir. Sjá Torfi drap Kroppsmenn tólf 
saman, ok hann réð mest fyrir drápi Hólms- 
manna, ok var þar fyrirmaðr viga-Hörðr, systr- 
son Torfa, ok Geirr, er hólmrinn er við kendr, 
Geirshólmr. Torfi var ok á Hellisfitjum ok Ill- 
ugi svarti, Sturla goði; þá váru átján Hellis- 
menn drepnir, enn Auðun Smiðkelsson brendu 
þeir inni á Þorvarðsstöðum. Son Torfa var 
Þorkell á Skáney. Oddr hét son Önundar, 
mikill maðr ok efnilegr; eigi þótti annarr maðr 
efnilegri til höfðingja þar í sveitum enn Oddr. 
Þá er hann var tólf vetra, gerði hann ferð 
sina út á Snjófellsnes til skreiðarkaupa, ok er 
hann fór heim, reið hann um Drangahraun; 
þá bar menn hans alla undan fram, því Oddr 
gerði at hesti, ok varð honum ekki fljótt um; 
þá gerði á þoku dimma; ok er hann rak fyrir 
sér hestinn um göturnar, sá hann hvar maðr 
gekk ór hrauninu ofan at sér; sá var Í grám 
kufli ok hafði klafastaf í hendi; hann veik at 
Oddi ok heilsaði honum með nafni. Oddr tók 

vel kveðju hans ok spyrr hann at nafni. Hann 
segist Bárðr heita ok eiga heima þar á nes- 
inu, — >á ek við þik erindi; þat fyrst at ek 
vingast við þik ok bjóða þér til jólaveizlu; 
þykki mér ok betr, at þú játir ferðinni. Oddr 
svarar: >Þat skal þá ok vera, síðan þú leggr 
þat til<. -Þá gerir þú vel<, segir Bárðr, >enn 
þó vil ek þú segir engum frá þessu<. Oddr 
játar því, — =>enn vita vil ek, hvert ek skal 
þessarrar veizlu vitja<. >Þú skalt<, segir Bárðr, 
>Íara til Dögurðarár ok láta Þorkel skinnvefju 
vísa þér réttan veg til heimilis mins<. Síðan 
skildu þeir, ok ferr Oddr heim ok gat ekki 
um þetta. Enn um vetrinn, sjau nóttum fyrir 
jól, reið Oddr heiman einn samt ok út á Nes, 
ok létti eigi fyrr enn hann kom til Dögurðar- 
ár; þat var síð um kveld; þá váru tvær nætr 
til jóla; var lúinn hestr hans mjök, því hann 
hafði átt færðir illar ok veðráttu harða. Oddr 
klappar á dyrum ok var langt áðr til hurðar 
var gengit; þó var þat um siðir, ok hurðu 
upp lokit á miðjan klofa; þar kom út höfuð. 
heldr ámátlegt, því at sjá gægðist út hjá gátt- 
inni; hann belgdi augun ok vildi sjá hvat 
komit væri úti. Mjök var sjá þunnleitr ok ljótr- 
ásýndar; enn er hann sá manninn, vildi hann 
aftr reka hurðina, en Oddr setti á milli öxar-. 
skaftit, svá eigi gekk aftr hurðin. Því næst. 

fellr Oddr á hurðina svá fast at hon brotn- 
áði í mola. Gekk hann þá inn í bæinn ok 
þar eftir sem undan var gengit, ok alt þar 
til er ann kom í stofu; þar var bjart ok heitt. 
Þorkell sat á palli; var hann þá allkátr ok 
bauð Oddi gisting; var hann þar um nóttina 
í góðum beina. Enn um morgininn var Oddr 
snemma á Íótum ok bjuggust þeir til ferðar; 
var þá veðr kalt ok frost mikit, kollheið upp 
í himininn ok eskingr með fjöllum. Þorkell 
var á göngu, enn Oddr reið. Steindu þeir til 
fjalls ok gekk Þorkell fyrir. Enn er þeir kvámu 
í fjallit, gerði á myrkr mikit með drifu ok þvi 
næst tók at fjúka ok gerði á hina sterkustu 
hríð. Fóru þeir svá lengi, þar til Oddr tók at 
ganga, enn Þorkell leiddi hestinn; enn er minst 
var ván, hvarf Þorkell frá honum í hríðinni, 
svá at hann vissi aldri hvat af honum varð; 
bæði var þá hvast ok kalt, bratt ok hált at. 
ganga; hvarflaði hann þá lengi svá, at hann 
vissi aldri hvar hann fór; ok nökkuru síðar 
verðr Oddr varr við at maðr gengr í dimm- 
unni Í grám kufli við stóran klafastaf; lætr 
hann gnauða broddinn í jöklinum. Enn er 
þeir finnast, kennir Oddr þar Bárð Snæfellsás; 
heilsar hvárr öðrum ok spyrjast almæltra tíð- 
inda; biðr Bárðr hann með sér fara. Ganga 
þeir ekki lengi áðr þeir koma í helli stóran 

ok þvi næst Í annan helli, ok var þar bjart 
í honum; þar sátu konur heldr stórar ok þó 
hreinlegar; váru þá dregin af Oddi klæðin ok 
veittr hinn bezti beini; var hann þar um jólin 
at öllu vel haldinn. Ekki var þar Íleira enn 
heimamenn Bárðar. Á Þórdísi leizt Oddi bezt 
af dætrum Bárðar ok við hana talaði hann 
flest; skjótt fann Bárðr þat ok gaf sik ekki at 
þvi. Bárðr bauð Oddi þar at vera um vetrinn 
ok þat þá hann. Síðan lagði Bárðr ástíóstr 
við Odd ok kendi honum lögspeki um vetrinn; 
var hann síðan kallaðr lögvitrari maðr enn 
aðrir menn. Enn er Bárðr fann, at hugir þeira 
Þórdísar ok Odds fóru saman, spurði hann Odd, 
hvárt hann vildi eiga Þórdísi. Oddr segir: 
„Ekki er því at leyna, at ek hefi meira hug 
lagt á hana enn á nökkura konu aðra; er þat 
ok mála sannast, ef þú vill mér hana gifta, at 
ek skal ekki undan ganga. Var þat ok gert, 
at Bárðr gifti dóttur sína Oddi ok gaf henni 
fáséna gripi heiman; skyldi Bárðr sækja brul- 
laupit til Odds ok færa þangat brúðina. Síðan 
skildu þeir með vináttu. Fór Oddr heim ok 
bjóst við boðinu, ok at nefndum tíma kom 
Bárðr í Tungu með brúðina ok þau tólf saman. 
Þar var Þorkell bundinfóti með bróður sinum 
ok Ormr hinn sterki mágr hans; Þorkell skinn- 
vefja var ok þar með Bárði ok tók Oddr allvel 


Google 


a 


Fs et EÐ PAT ææ 


þa I þr 


{ 
) 
í 
| 
} 
t 
| 
| 


BÁRÐAR SAGA SNÆFELLSASS 29 


við þeim. Þar var ok Ingjaldr frá Hváli ok 
Þórir Knarrarson vin Bárðar, Einarr Sigmund- 
arson frá Laugarbrekku ok sjau menn aðrir ok 
þektu menn þá ekki. Þar váru margir boðs- 
menn fyrir: Torfi Valbrandsson mágr Odds, 
Illugi svarti ok Geirr hinn auðgi ór Geirshlíð; 
Arngrímr goði ór Norðtungu. Þar var ok Galti 
Kjölvararson, frændi Odds, ok mart annarra 


| manna. Ekki varð til tíðenda at boðinu. Síðan 


1 


“ fór hverr heim til sinna heimkynna. Góðar 


urðu ástir þeira Odds ok Þórdísar. Þrjá vetr 


„ Váru þau ásamt, þá andaðist Þórdís, ok áttu 


þau ekki barn. Þat þótti Oddi mikill skaði. 
Siðan fekk Oddr Jórunnar Helgadóttur; þeira 
son var Þorvaldr, er réð fyrir brennu Blund- 
Ketils ok Þóroddr, er átti Jófríði Gunnars- 
dóttur. Dætr þeira Tungu-Odds váru þær Þur- 
íðr, er Svarthöfði átti, ok Húngerðr, er Svert- 
ingr Hafrbjarnarson átti, ok Hallgerðr, er Hall- 
björn átti son Odds frá Kiðjabergi. Kjölvör 


“ var móðursystir Odds, móðir Þorleifar, móður 
“ Þuríðar, móður þeira Gunnhildar, er Kolli átti 


ok Glúms, föður Þórarins, föður Glúms at 
Vatnsleysu. 

11. Nú er þar til at taka, at Miðfjarðar- 
Skeggi bjó at Reykjum í Miðfirði. Hann hafði 
Íengit þeirar konu, er Hallbera hét ok var 
Grímsdóttir; þeira son var Eiðr, er síðan átti 

Hafþóru dóttur Þorbergs kornamúla ok Olofar 


elliðaskjaldar systur Þorgeirs gollnis. Annan 


son áttu þau, er Kollr hét, faðir Halldórs, föð- 
ur þeira Þórdísar ok Þórkötlu, er skáld-Helgi 
þráði. Skeggi átti þrjár dætr; ein hét Hróðný, 
er átti Þórðr gellir, önnur hét Þorbjörg, er 
átti Ásbjörn hinn auðgi Harðarson; þeira dóttir 
var Ingibjörg, er átti Illugi svarti; þeira synir 
váru þeir Gunnlaugr ormstunga ok Hermundr 
ok Ketill. Hin þriðja dóttir Skeggja hét Þór- 
dis; hon óx upp á Reykjum; hon var kvenna 
fríðust ok ger at sér um flest. Þórðr gellir bjó 
í Hvammi í Hvammssveit, höfðingi mikill. 


Þorbjörn öxnamegin bjó á Þóroddsstöðum í 


Hrútafirði; hann var sonr Arnórs hýnefs, Þór- 
oddssonar, er þar nam land. Þorbjörn var hinn 
mesti garpr; hann drap Atla Ásmundarson, 
enn Grettir hefndi bróður sins ok vá Þorbjörn. 
Bróðir Þorbjarnar var Þóroddr drápustúfr. 
Grenjuðr son Hermundar hokins bjó at Mel- 
um í Hrútafirði. Hann átti dóttur, er Þorgerðr 
hét. Þau Grenjuðr ok Þorbjörg áttu einn son, 
er Þorbjörn hét, manna gervilegastr. Þat var 
um haustit á Reykjum í Miðfirði, at barit var 
á dyrum síð um kveldit, þá Eiðr var sextán 
vetra; hann gekk til dyra. Maðr stóð fyrir 
dyrum mikill vexti ok var í grám kufli ok 
studdist fram á klafastaf, er hann hafði í 

hendi. Sjá maðr heilsar bóndasyni með nafni, 
enn Eiðr spyrr hverr hann var; hann kveðst 
Gestr heita. Hann spurði hvárt Eiðr væri 
nökkurs ráðandi. Eiðr segist ráða því hann 
vill. Viltu þá<, segir Gestr, „veita mér vetr- 
vist í vetr?< „Ekki er ek ráðinn í þvi, segir 
Eiðr. >Litla geri þér yðr uppvaxandi menn, 
segir Gestr, >at þér takist eigi á hendr at gefa 
einum manni mat nökkurar nætr, enda skal ek 
fara í burt ok bera hróðr þinn hvar sem ek 
kem:<. Eiðr mælti: -Hví skaltu eigi vera hér 
í vetr, heldr enn fara burt á náttarþeli?< Gekk 
Gestr þá inn með bóndasyni. Spurði bóndi 
hvaðan þessi maðr væri, enn Eiðr segir alt frá 
viðtali þeira Gests. Skeggja fanst lítit um, 
enn lét Eið þó ráða. Þar var Gestr um vetr- 
inn, er reyndar var Bárðr Snæfellsáss. Bárðr 
kendi Eið lögspeki ok mannfræði; varð Eiðr 
allra manna lögvitrastr, svá at hann var af 
því laga-Eiðr kallaðr. Þá var Þórdís dóttir 
Skeggja fimtán vetra; töluðu þat sumir menn, 
at Gestr mundi fifla hana um vetrinn. At 
sumri ferr Gestr í brott ok þakkaði Eið vistina. 
Enn er leið sumarit, digraðist Þórdís í gerðun- 
um, enn um haustit varð hún léttari í seli. 
Þat var sveinbarn fritt ok mikit; hon jós svein- 
inn vatni, ok kvað hann skyldu heita í höfuð 
föður sínum, ok var hann kallaðr Gestr. Ann- 

an dag eftir kom kona í selit, ok bauð at taka 
við sveininum ok fóstra. Þórdís lét þat eftir 
henni. Litlu síðar hvarf hon brott ok sveinn- 
inn; var þetta reyndar Helga Bárðardóttir. 
Fæddist Gestr upp með henni nökkura stund. 
Litla rækt lagði Skeggi á Þórdísi síðan þetta 
var. Fám vetrum síðar bað Þorbjörn Grenjað- 
arson Þórdísar Skeggjadóttur, ok var hon hon- 
um gift. Setti Þorbjörn þá bú saman í Tungu 
fram frá Melum. Váru þau ekki lengi ásamt 
áðr þau gátu tvá sonu; hét hinn eldri Þórðr, 
enn hinn yngri Þorvaldr; þeir váru báðir efni- 
legir menn ok bar Þórðr þó langt af. Þor- 
björn gerðist auðigr maðr at ganganda fé, svá 
at hann hafði í geymslu fim hundruð sauða. 

12. Sá maðr bjó at Lækjamóti í Víðidal, 
er Þorgils hét, ýmist kallaðr Þorgils gjallandi 


eða spaki; hans son var Þórarinn spaki fóstri. 


viga-Barða. Þá bjó Auðunn skökull á Auð- 
unarstöðum, ok var þá gamall, ok hafði verit 
hinn mesti maðr ok mikill garpr. Þorbjörn 
bóndi í Tungu hafði mörg órræði til penninga; 
hann hafði selför fram í Hrútafjarðardali ok lét 
þar vinna öndverð sumur. Þórdís húsfreyja 
var jafnan í seli. Þá var Þórðr sex vetra, enn 
Þorvaldr fim. Eitt kveld var Þórdís við læk ok 
þó hár sitt; þá kom Helga Bárðardóttir þar 
með Gest, ok var hann þá tólf vetra. Hon 

mælti: >Þar er sonr þinn, Þórdis, ok væri 
eigi víst, at hann hefði meira vaxit, þó hann 
hefði hjá þér verit<. Þá spurði Þórdís, hvat 
konu hon væri. Hon segist Helga heita ok 
vera dóttir Bárðar Snæfellsáss, — >enn viða 
höfum vit Gestr verit, því at heimili mitt er, 
eigi á einum stað; vil ek þat ok segja þér, 
at vit Gestr erum systkin, ok er Bárðr faðir 
okkar beggja<. Þórdis segir: >Þat er ólíklegt. 
Ekki dvaldist hon þar ok fór þegar á burt, 
enn Gestr var eftir hjá móður sinni, ok var 
hann bæði mikill ok fríðr, því at hann var 
"svá stórr þegar sem þeir menn, er á tvítugs- 
aldri váru. Gestr var í Tungu hinn næsta 
vetr, ok þá sótti Bárðr faðir hans hann ok 
flutti hann heim með sér í Snæfellsjökul. Fært 
hafði Bárðr Þórdísi vænan kvenmanns-búning. 
Gestr óx upp með föður sínum ok kendi hann 
honum allar þær listir, sem hann kunni. Gerð- 
ist Gestr svá sterkr, at engi var líki hans 
þeira er þá váru uppi 

13. Í þann tíma var Hit tröllkona uppi ok 
bygði Hundahelli í :þeim dal, er síðan var 
kallaðr Hítardalr. Hit setti þá jólaveizlu sterka. 
Hon bauð þar fyrstum Bárði Snæfellsás ok 
fór Gestr með honum son hans ok Þorkell 
skinnvefja. Þangat var ok boðit Guðrúnu 
knapaekkju ok Kálfi syni hennar. Þangat var 

ok boðit Surt af Hellisfitjum ok Jóru ór Jóru-. 
kleif. Sá þurs var þangat boðinn, er Kolbjörn 
hét; hann bygði þann helli, er stendr í Breið- 
dalsbotnum, enn þat er í framanverðum Hrúta- 
fjarðardal, þar sem grynnir dalinn vestr undir 
Sléttafelli. Kolbirni fylgdu þeir Gapi ok Gljúfra- 
Geirr, er heima átti í Hávagnúpi í Gnúpsdal; 
Glámr ok Ámr ór Miðfjarðarnessbjörgum; þar 
var ok Guðlaugr ór Guðlaugshöfða. Svá var 
sætum skipat í Hundahelli, at innar um þvert 
á miðjan bekk sat Guðrún knapaekkja; á aðra 
hönd henni sat Jóra ór Jórukleif Egilsdóttir, 
enn á aðra hönd henni sat Helga Bárðardóttir, 
enn eigi váru þá fleiri; enn Hít gekk um 
beina. Í öndugi sat Bárðr Snæfellsáss, enn 
utar frá Guðlaugr ór Guðlaugshöfða, enn inn- 
ar frá Gestr Bárðarson; þá Kálir ok Þorkell 
skinnvefja. Gegnt Bárði sat Surtr af Fitjum, 
enn innar frá honum sat Kolbjörn ór Breið- 
dal; þá Glámr ok Ámr, enn utar í frá Geirr 
ok Gapi. Váru þá borð upp tekin ok matr á ' 
borinn heldr stórkostlegr. Drykkja var þar mjök 
óstjórnleg, svá at allir urðu þar gintir. Enn 
er máltíð var úti, spurðu þursar ok Hit, hvat 
Bárðr vildi til gamans hafa; kváðu hann þar 
skyldu híbýlum ráða. Bárðr bað þá fara til 
skinnleiks. Stóðu þeir þá upp Bárðr ok Surtr, 
Kolbjörn, Guðlaugr ok Gljúira-Geirr, ok höfðu 

hornaskinnleik; var þá ekki svá lítit um þá; 
þó var þat auðsét, at Bárðr var sterkastr, þó 
hann væri gamall. Bjarnfeld einn stóran höfðu 
þeir fyrir skinn, ok vöfðu hann saman ok 
köstuðu honum á milli sín fjórir, enn einn var 
úti ok skyldi sá ná. Ekki var gott at vera 
fyrir hrundningum þeira. Flestir stóðu upp í 
bekkjum, nema Gestr; hann sat kyrr í rúmi 
sinu. Enn þá (er) Kolbjörn var úti, ætlaði hann 
at ná skinni fyrir Bárði ok hljóp at heldr snar- 
lega. Enn er Gestr sá þat, skaut hann fæt- 
inum fyrir Kolbjörn, svá at þursinn hraut þeg- 
ar út á bergit svá hart at brotnaði í honum 
nefit; Íell þá blóð um hann allan; varð þá 
upphlaup ok hruðningar heldr sterklegar; vildi 
Kolbjörn hefna sín á Gesti. Bárðr segir, at 
þat skal engum duga, at gera nökkut ómak í 
herbergjum Hiítar vinkonu sinnar, — þar sem 
hon hefir boðit oss með kærleikum:. Varð nú 
svá at vera sem Bárðr vildi, enn þó undi Kol- 
björn illa við, er hann gat eigi hefnt sín. Fór 
nú hverr til síns heimkynnis. Sýndist þat enn 
sem oftarr, at allir þursar váru við Bárð hræddir. 
At skilnaði, er Gestr fór í burtu, gaf Hit hon- 
um hund, er Snati hét; hann var grár at lit. 
Hin mesta fylgd var í rakkanum sakir afls ok 
speki. Hon segir, at hann væri betri til vígs 
3* 

enn fjórir karlar. Síðan fór Bárðr heim ok 
höfðust þeir Gestr þá heima við um tíma. 
14. Gustr hét sauðamaðr Þorbjarnar bónda 
í Tungu; hann geymdi fjár vetr ok sumar; 
hann sýndi bónda hina mestu dygð í öllum 
hlutum. Gustr var frækinn ok fóthvatr, enn 
ekki sterkr. Tíu vetrum síðar enn Gestr fór 
ór Tungu, bar þat til tíðenda, at alt sauðfé 
hvarf í brott, þat er Þorbjörn bóndi átti í 
geymslu Gusts sauðamanns, ok leitaði (hann) 
þrjá daga Í samt svá at hann fann engan sauð, 
ok kom svá heim at kveldi, ok sagðist mundu 
upp gefa leitina fjárins, — >því at ek hefi 
þessa daga leitat í allar ættir, ok þær leitir, 
er mér þykkir nökkur líkindi vera, at fénaðr 
megi verit hafa. Bóndi gaf honum stór ávit 
ok kvað féit nærri liggja mundu. Gustr kvað 
þó eigi lengr leita mundu. Um morgininn reið 
Þorbjörn til Reykja í Miðfjörð at hitta Skeggja 


mág sinn. Skeggi tók allvel við honum ok 


frétti tíðenda. Þorbjörn segist eigi segja tíð- 
endi, — >utan horfit er mér sauðfé mitt alt 
í burt, ok hefir leitat verit þrjá daga í samt 
ok finst eigi. Er ek því hér kominn, at ek 
vilda þiggja af þér heil ráð, hversu með skal 
fara, ok at þú segir mér, hvat þér þykkir lík- 
legast, at af sé orðit, því at engi líkindi eru 
á um hvarf fjár þessa<. >Sjá þykkjumst ek-, 

segir Skeggi, >hvat af fé þinu mun orðit; þat. 
hafa tröll tekit einhver ok hafa huldu yfir; 
mun þat ekki öðrum vinnast enn sonum þín- 
um at ná því aftr, því at til þeira mun leikr 
gerr; má vera, at þeir þykkist sín eiga í at 
hefna ok hafi orðit halloka fyrir einhverjum 
þeira náungi, þó hann geti eigi á þeim hefnt; 
ok er þat mitt ráð, at þeir bræðr leiti<. Reið 
Þorbjörn heim aftr við svá búit ok talar við 
sonu sína at þeir leiti fjárins. Þórðr segir: 
„Skeggi frændi minn mun þetta til hafa lagt, 
enn þó þykki mér sem sá muni í tröllahendr 
sendr, enn þó má vera, at Skeggi frændi minn 
hafi nökkut í sét, at okkr aukist framkvæmd 
við, ok skulu vit fara at vísu<. Ok einn morg- 
in snimma bjuggust þeir til ferðar bræðr fram 
á heiðar, ok nær miðjum degi höfðu þeir ekki 
til fundit, enn váru þó komnir langt fram. 
Þá mælti Þórðr: >Nú skulu vit skilja, ok 
skaltu ganga upp undir Snæfell ok kanna allar 
Hvammsártungur, ok ganga svá hit efra aftr 
um fjöllin, ok svá til Svínaskarðs og Hauka- 
dalsskarðs ok þaðan heim, enn ek ætla at 
kanna Hrútafjarðardal allan fram í botn, ok 
ef ek kem eigi heim í kvöld, þá heilsa föður 
minum ok móður ok vinum ok frændum, því 
at þat er þá líkast, at mér verði eigi aftrkvámu 
auðit<. Síðan skildu þeir bræðr. Gekk Þor- 

valdr allan greindan veg ok kom heim um 
kveldit ok hafði ekki fundit af fénu. Enn frá 
Þórði er þat at segja, siðan þeir bræðr skildu, 
at hann gengr fram á dalinn ok ætlar hann 
at kanna hann á enda. Ok er hann hefir gengit 
um hríð gerir á svarta þoku svá mikla, at 
hann sá hvergi frá sér; ok er minst ván er, 
varð hann varr við at maðr var nærr honum í 
þokunni. Þórðr stefndi þangat, ok er hann 
nálgast, sér hann at þetta var kona ein. Þórði 
sýndist hon frið ok vel á sik komin ok ekki 
stærri enn at meðallagi. Enn er hann hugðist 
mundu ná henni, hvarf hon honum svá skjótt, 
at hann gat eigi auga á fest, hvat af henni 
varð í þokunni. Eftir þat reikar Þórðr eftir 
dalnum, ok ekki lengi áðr hann heyrir í dimm- 
unni dyn mikinn, ok vánum bráðara sér hann 
mann, ef svá skal kalla. Þessi maðr var mikill 
vexti ok mjök stórskorinn; bjúgr var hans 
hryggr ok boginn í knjám; ásjónu hafði hann 
ljóta ok leiðinlega, svá hann þóttist enga slíka 
sét hafa. Nef hans brotit í þrim stöðum, ok 
váru á því stórir knútar; sýndist þat af því 
þríbogit sem horn á gömlum hrútum. Hann 
hafði stóra járnstöng í hendi; ok er þeir mætt- 
 ust, heilsaði þessi dólgr á Þórð með nafni. 
Þórðr tók kveðju hans ok spurði í mót hvert 
nafn hans væri. Hann kveðst Kolbjörn heita 

ok ráða fyrir dal þessum. Þórðr spyrr, hvárt 
hann hefði eigi orðit varr við fé föður sins. 
Kolbjörn segir: ->Ekki er því at leyna, at ek 
veld fjárhvarfi föður þíns. Er nú svá til borit 
sem ek munda kjósa, at hann mundi at þér 
víkja um leitina, eða hefir þú nökkut fundit 
manna, síðan þú fórt heiman, annat enn mik?> 
Þórðr kallaðist vist sét hafa eina konu, enn 
talat ekki við hana, — >því at hon hvarf mér 
svá skjótt<. >Þat mun verit hafa<, segir Kol- 
björn, >Sólrún dóttir min. Er þat nú boð mitt 
við þik, at þú kjós hvárt þú vilt heldr missa fjár 
föður þíns ok fá aftr engan sauð, því at mér 
líkar ekki allvel við frændr þína suma, eða 
hitt ellegar, at vit semjum til ok gifta ek þér 
Sólrúnu dóttur mína; mun þá ok laust féit 
fyrir þér<. Þórðr segir: >Þat mun frændum 
minum þykkja skjótkeypt minna vegna, enn 
svá at einu leizt mér á konu þessa, at því 
mundi ekki mjök misráðit, þó hennar fengi 
röskr maðr<. >Þessa ráðahags skyldi ekki 
öllum kostr<, segir Kolbjörn, „enn ekki vilda 
ek fyrirmuna dóttur minni góðs gjaforðs<. Ferr 
þat fram, at Kolbjörn fastnar Þórði dóttur sína 
Sólrúnu með þeim skilmála, at á hálfsmánaðar 
fresti skal hann sækja brullaupit heim til Kol- 
bjarnar. Sagði hann heimili sitt vera í helli 
þeim, er í Brattagili er. Bað hann hafa með 

sér svá marga menn, sem hann vildi, frátekn- 
um Miðfjarðar-Skeggja ok Eið syni hans, Þórði 
gelli ok Þorgilsi spaka ok Þorbirni öxnamegin, 
ok sízt Auðuni skökli ór Víðidal. Ekki vil 
ek at þú bjóðir þursum né bergbúum, ok einna 
sizt Bárði Snæfellsás ok hans fylgjurum<. Þessu 
- játar Þórðr ok skildu við svá búit. Víkr Kol- 
björn þá í veg með Þórði. Sjá þeir þá hvar 
féit liggr í einum dyn alt í dalverpi einu; 
rekr Þórðr þat þá heim með sér í Tungu. Allir 
menn fagna honum vel ok frétta hann tíðenda, 
enn hann segir slík sem váru ok orðit höfðu 
í hans ferð. Þorbirni bónda fanst mikit um 
þetta, ok sagði líklegt, at hann mundi heillaðr 
af tröllum. Þórðr kvað mega takast betr, — 
„ok segir mér ekki illa hugr um þessa ráða- 
breytni<. „Hitt þykki mér ráð, frændi=, segir 
Þorbjörn, >at þú sækir ekki þetta brullaup ok 
segir engum manni frá, ok látir sem ekki hafi 
í orðit<. Þórðr gaf sér þá fátt um. Leið nú 
fram til ánefndrar stefnu. 

15. Þórðr talar við Þorvald bróður sinn: 
„Viltu, frændi, fara með mér at sækja brul- 
laup mitt?- Þorvaldr segir: >Feigð ætla ek 
at þér sækja, er þú vilt fara í flagða hendr; 
enn þó at ek vissa þat fyrir, at ek kæma ekki 
aftr, þá vilda ek þat þó heldr at fylgja þér 
enn at vera heima, ef þú skyldir þar deyja; 

skal ek at visu fara, ef þú ert ráðinn í at 
hitta Kolbjörn<. Bjuggust þeir til ferðar ok 
gengu fram í Hrútafjarðardal þar til þeir fundu 
helli stóran; gengu þar inn, ok var þar bæði 
fúlt ok kalt. Enn er þeir höfðu setit um stund, 
kom maðr stórr inn í hellinn ok rann með 
rakki furðulega mikill. Þeir spurðu hann at 
nafni. Hann kveðst gestr þar vera. Þeir sögðu 
þat satt vera. „Ertu Þórðr<, segir hann, >kom- 
inn til at sækja brullaup þitt?- Hann kvað 
þat satt vera. Viltu þat<, segir Gestr, >at 
ek sé umboðsmaðr þinn, ok sé ek í boði þinu 
ok rakki minn?. >Svá lizt mér á þik<, segir 
Þórðr, >at mér megi at þér fullting verða, 
hvers sem við þarf, ok vil ek því játa. 
„Standið þá upp:, segir Gestr; -þú munt vilja 
sjá brúðarefni þitt eða hversu sæmilega þat 
er sett<. Gengu þeir innar eftir hellinum þar 
til þeir kvámu í afhelli. Þar sá Þórðr Sólrúnu 
sitja á stóli ok var hár hennar bundit við 
stólbrúðirnar; hendr hennar váru bundnar, 
enn matr svá nærri, at hon þefaði af, enn 
hafði ekki af meira enn hon mátti sem minst 
lifa við; var hon svá mögr ok máttdregin, 
sem henni væri kastat skinni á bein. Þó sá 
Þórðr at konan var fögr. Þórðr leysti hana. 
Fullan ástarþokka lagði Þórðr til hennar ok 
kysti hana kærlega. Hon mælti: „Kosti þér 

. ok farið í brottu áðr enn Kolbjörn kemr heim. 
Þeir spurðu hvar hann var, enn hon segir 
hann farinn at bjóða flögðum til brullaupsins. 
„Ætlar hann ekki annat en drepa ykkr bræðr 
báða, enn halda mér hér í slíkum kvölum 
sem ek hefi áðr haft<. Þórðr spurði hvárt hon 
væri dóttir Kolbjarnar. Hon sagðist eigi hans. 
dóttir vera, segir hann hafa numit sik á burt 
af Grænlandi undan Sólarfjöllum, — =frá Bárði 
föður mínuin með fjölkyngi, ok ætlar mik sér 
til handa ok frillu; enn nú hefi ek ekki vilj- 
at samþykkjast honum, ok því hefir hann jafn- 
an illa haldit mik, enn þó verst síðan hann 
játaði mik þér. Fyrirman hann hverjum manni 
at eiga mik, hverjar glósur sem hann gerir 
þar á<. Þórðr kveðst lífið skyldu á leggja, at 
ná henni í burt. Síðan gengu þeir í burt frá 
henni, enn hon var eitir. Ok er þeir höfðu 
verit í hellinum um stund, heyrðu þeir dynki 
mikla ok skvoldr mikit. Kom þá Kolbjörn ok 
þrir tigir þursa með honum ok mörg Ílögð 
önnur. Þórðr ok hans félagar gengu í móti 
Kolbirni ok hans félögum ok heilsuðu þeim. 
Kolbjörn var heldr ófrýnilegr ok í illu skapi 
ok leit ekki vinaraugum til Gests. Siðan váru 
borð sett ok sæti skipuð. Sátu þeir á annan 
bekk Gestr, Þórðr ok Þorvaldr. Hundrinn Snati 
lá fyrir fótum þeira. Annars vegar á miðjan 

bekk sat Gljúfra-Geirr; hann var mestr vin 
Kolbjarnar ok honum líkastr um þat er ilt 
var; þar innar frá sat Ámr ok Gapi, þá Glámr 
ok síðan hvárr af öðrum, svá at skipaðr var 
hellirinn þeim megin sem þeir váru. Ekki kom 
brúðrin í sæti. Kolbjörn gekk um beina. Var 
nú matr borinn fyrir þá Gjúfra-Geir ok hans 
bekkjunauta; var þat bæði hrossakjöt ok 
manna.- Tóku þá til matar ok rifu sem ernir 
ok etjutíkr hold af beinum. Matr var borinn 
fyrir þá Þórð ok hans félaga sá hverjum 
manni var vel ætr; drykkr var þar áfengr ok 
lítt sparðr. Kolbjörn átti móður, er Skrukka 
hét; hon var hit mesta tröll, ok þá þó ai- 
gömul. Vildi Kolbjörn ekki at hon væri í þys. 
þeira og ónáðum; var hon í afhelli einum; 
var þat þó fátt, at henni kæmi á óvart sakir 
fjölkyngi sinnar. Nú tóku menn Kolbjarnar at. 
drekka með lítilli stillingu, ok urðu þeir skjótt 
allir svingalnir ok váru ekki lágtalaðir, enn 
hellirinn hljóðaði mjök undir. Kolbjörn gekk 
at Þórði ok mælti: „Hvat viltu til gamans 
eða skemtunar láta hafa, mágsefni, því at þú 
skalt hér mestu ráða um híbýlaháttu?< Gestr 
segir, því hann varð skjótari til andsvara: 
„Hafi þat þínir menn helzt til gamans, sem 
þeim er skapfeldast; hafið þá hvárt þér vilið 
knútukast eða glímur<. Síðan tók Glámr eina 

stóra knútu ök sendir af hendi heldr sterk- 
lega ok stefndi á Þórð miðjan. Þetta sér Gestr 
ok mælti: „Láttu mik sjá við þessum leik, 
því at ek mun honum vanari en þit<, ok svá 
gerði hann, ok tók á lofti knútuna ok sendi 
síðan aftr; leitaði hon sér staðar svá at hon 
kom í augat Glámi svá snart, at þat gekk út 
á kinnarbeinit. Varð Glámr illa við þetta ok 
grenjaði upp sem varghundr. Þenna áverka 
sér Ámr fóstbróðir hans ok tekr þegar knút- 
una ok lætr fjúka at Þorvaldi. Þetta sér Þórðr 
ok tekr í móti ok sendir aftr. Knútan kemr 
á kinnbein Áms svá kjálkinn brotnaði í stykki. 
Varð nú óhljóð mikit í hellinum. Skrámr ór 
Þambárdal greip þá upp furðulega stóran 
langlegg ok snaraði af hendi heldr sterklega 
ok steindi á Gest, því at hann sat honum 
jafngegnt. Gestr tók á mót ok lét eigi langt 
at bíða áðr hann sendir aftr með engri vægð. . 
Kemr leggrinn á lærit ok höndina á Skrám 
með svá miklu afli, at hvárttveggja brotnaði. 
Þursarnir gera nú miklu meira óhljóð enn frá 
megi segja, því svá má at kveða, at þeira 
hljóð væri líkara nágöll enn nökkurs kykvend- 
is látum. Kolbjörn mælti þá: -Gefið upp þenna 
leik, því at af Gesti munu vér allir ilt hljóta; 
var þat ok þvert í móti minum vilja, at hann 
var hingat boðinn<. >Svá búit muntu þat hafa-, 

segir Gestr. Síðan tóku þeir at drekka í ann- 
an tíma alt þar til er allir duttu niðr með 
svefni hverr í sínu. rúmi, nema Gljúfra-Geirr 
ok Gapi. Kolbjörn segir, at þar skal hverr 
liggja sem kominn er, — >utan þit Geirr skul- 
uð Íara í svefnhelli minn<, ok svá gerðu þeir. 
Gestr segir, at þeir félagar skulu fá sér sæng 
í öðrum stað; lögðust þeir niðr. Ok er þeir 
váru sofnaðir, stendr Gestr upp ok tekr sverð 
sitt ok gengr aftr í hellinn ok höggr höfuð af 
hverjum sem einum bergbúa þeim sem inni var. 
Ok er hann hafði lokit þessu starfi, gengr hann 
fram ok leitar ef hann yrði varr við hvar þeir 
Kolbjörn lægi. Finnr hann þá hurð eina í hell- 
isberginu; hon var svá sterklega læst, at Gestr 
þóttist vita, at þeir mundi vakna við, ef hann 
ætti þar nökkut við. Síðan gengr hann í hell- 
inn til Sólrúnar; hann biðr hana upp standa 
ok fara með sér. Hon gerir svá, ok kveðst þó 
hyggja, at þat mundi bæði hennar bani ok allra 
þeira. Þau koma þar sem þeir bræðr váru. 
Gestr biðr þá upp standa sem hvatlegast ok 
verða í burtu ór helli þessum áðr enn Kolbjörn 
vaknar, — =„ef svá má verða; er Sólrún hér 
komin<. Síðan standa þeir bræðr upp ok fara 
ofan eftir dalnum veg sinn. 

16. Nú. er þar til at taka, at Skrukka móðir 
Kolbjarnar vaknar nökkuru síðar enn þau eru 

í burtu; verðr nú þegar vís af sínum tröll- 
dómi, hvat þeir félagar höfðu til ráðs tekit; 
sprettr þá upp sem ísheil væri. Hon hleypr 
þegar á hurðina, þar sem Kolbjörn svaf inni, 
svá hart, at þegar stökk hurðin í marga hluti. 
Kolbjörn vaknar ok spyrr, hverr þar ferr með 
svá miklum hávaða. Skrukka segir til sín ok 
mælti: Hitt er ráð, Kolbjörn frændi, at liggja 
eigi lengr, því at burt er Þórðr farinn með 
Sólrúnu ok hans félagar; hefir Gestr þessu 
öllu ráðit; hefir hann drepit alla þina boðs- 
menn, nema þá er hér eru. Er nú ekki annat 
til enn fara eftir þeim ok drepa þau öll<. 
Kolbjörn segir: „Oft sýnist þat, at þú ert ekki 
mörgum lík sakir þinnar vizku. Munda ek oft 
flatt af fara, ef ek nyta eigi þín við. Skaltu 
nú, móðir, fara fyrst, sakir þess at þú ert albú- 
in ok vit at þú komist fyrir þau. Far þú hit 
efra um hálsa ok kom þeim á óvart, enn vér 
skulum fara hit neðra um dalinn, ok munu 
vit þá geta fundit þau<. Siðan fór Skrukka, 
enn Kolbjörn ok þeir félagar bjuggust sem 
hvatlegast. Fara þau siðan þar til þau sjá at 
þeim er, eftirför veitt. Kolbjörn kallar þegar 
hann sér þau; bað eigi lengra renna. Sólrúnu 
varð ilt við þetta ok mælti: „Þóttumst ek vita, - 
at þetta mundi eftir koma, því at þat er nú 
ráðit, at þér eruð drepnir allir. Er Kolbjörn 

svá mikit tröll, at ekki stendr við honum. 
Gestr mælti: „Því mun nú hamingjan ráða; 
munu vér nú skifta liði. Þórðr skal í móti 
Kolbirni mági sinum; er þat maklegt, at hann 
hafi mesta raun, því at hann hefir oss öllum 
í þessa þraut komit. Þorvaldr skal í mót Gapa, 
enn ek mun þréyta við Gljúfra-Geir. Flestra 
mun nú neyta verða. Snati, þú skalt móti 
kerlingu, enn Sólrún skal sjá á leik várn<. 
Ok þegar Kolbjörn kom, þá ráðast þeir allir 
á ok glíma allsterklega. Snati fór upp á ham- 
arinn, þar sem Skrukka var undir niðri, ok 
velti ofan stóru grjóti at henni. Hon grettist 
ekki vel við þetta ok færði upp á móti stein- 
ana. Svá lauk með þeim, at Snati velti einu 
stóru bjargi ok kom þat á hrygg kerlingar, 
þá er hon ætlaði at taka upp einn stein, svá 
hann gekk í sundr, ok dó af þvi. Gestr ok 
Gljúfra-Geirr gengust fast at, ok lauk svá, at 
Gestr leiddi hann á mjöðm ok brá honum á 
loft með svá miklu afli, at höfuðit kom fyrst 
niðr á honum svá hart, at haussinn brotnaði 
í smán mola ok var dauðr innan litils tíma. 
Þá kemr Gestr þar at, sem Þorvaldr var bú- 
inn til falls, ok hjó Gestr undan Gapa báða 
fætrna fyrir ofan kné. Fell. Gapi þá á bak 
aftr. Þeir Þórðr ok Kolbjörn áttu mikinn at- 
gang ok harðan ok lauk með því at Þórðr 

fell. Í því kom Gestr at ok þreif í hjassann á 
Kolbirni, enn setti knéin í bakit svá hart, at 
þegar gekk ór hálsliðinum; hratt Gestr hon- 
um þá ofan af Þórði. Stóð Þórðr þá upp ok 
var mjök stirðr af handagangi Kolbjarnar. 
Deytt hafði Þorvaldr þá Gapa. Gestr mælti: 
„Nú er svá komit, Sólrún, at vér höfum sigr 
fengit, enn þú ert frelst ór tröllahöndum-.. 
„Þér eigum vér þat at kenna., segir Þórðr, 
„ok vil ek at þú kjósir þér laun fyrir sjálfr.. 
„Eigi vil ek fé ykkar bræðra hafa-, segir 
Gestr, „enn ef ykkr þykkir nökkurra launa 
vert vera, þá taki þit mér far til Noregs, því 
at mér er forvitni á at sjá þann konung, er 
þar ræðr fyrir, er svá mikit er af sagt-. Þeir 
sögðust þat skyldu gera. >Enn nú vil ek ekki 
dyljast fyrir ykkr<, segir Gestr, >at ek er 
bróðir ykkarr sammæddr; munu vér hér nú 
skilja fyrst at sinni; skal ek koma at vári til 
skips<. Fór Gestr þá sinn veg, enn þeir bræðr 
sinn veg með Sólrúnu heim í Tungu, ok sögðu 
alt frá sinum ferðum sem farit hafði, ok þótti 
flestum, sem heyrðu, Þórð mikla lukku á 
hafa haft. | 

17. Kolbeinn hét stýrimaðr, er skip átti uppi 
á Borðeyri í Hrútafirði; þar réðu þeir bræðr .. 
til ok tóku þar Gesti far at sumri. Létu þeir 
í haf þegar byr gaf. Þar fór utan Gestr ok 

hundr hans Snati, Þórðr ok Sólrún ok Þor- 
valdr. Þeim gaf vel byri ok kvámu við Þránd- 
heim. Þá réð Óláfr konungr fyrir Noregi 
Tryggvason. Þeir bræðr kvámu á hans fund 
ok Sólrún með þeim. Þeir kvöddu konung ok 
báðu hann vetrvistar, enn konungr spurði, 
hvárt þeir vildi skírast láta. Þeir létu seint 
við því. Þat fór þó fram, at þeir váru skírðir 
ok svá Sólrún. Váru þau með konungi um 
vetrinn í góðu yfirlæti. Gestr sat eftir við skip 
ok hafði hrauktjald. Hundr hans var hjá hon: 
um, enn ekki manna, Þat var einn dag, at 
konungr var kátr ok mælti til Þórðar: >Hvar 
fekk þú konu þessa hina vænu?. >Út á Ís- 
landi-, segir Þórðr. Hversu gamall maðr ertu ?< 
Þörðr segir: -Nitján vetra er ek<. Konungr 
segir: >Þú ert rösklegr maðr, eða hvar þykk- 
ist þú í mestri mannraun verit hafa?- >Út á 
Íslandi-, segir Þórðr, >þá er ek fekk konu 
þessar<, -Hverr barg þér?< >Sá heitir Gestr-, 
segir Þórðr. >Fór hann hingat?. sagði kon- 
ungr. Þórðr sagði þat satt vera, — enn vil 
ek segja yðr, hvat ek vil af yðr þiggja; ek 
vil gerast hirðmaðr yðvarr.. >Kom þú þá 
Gesti á minn fund, ef þú vilt gerast minn 
maðr<. Siðan fór Þórðr á fund Gests; var 
hann tregr til þess ok mælti: >Ekki er ek 
fúss til at finna konung, þvi at mér er sagt, 

at hann sé svá ráðgjarn, at hann vill öllu 
ráða, jafnvel því, á hvern menn trúa-. Verðr 
svá um síðir, at Gestr ferr með Þórði ok kemr 
á konungsfund. Gestr heilsar á konung, enn 
konungr tekr honum vel. Gestr spurði: >Hvat 
erendum, herra, hafi þér við mik?< Konungr 
mælti: Slíkt sem við aðra menn, at þú trúir. 
á sannan guð-. Gestr segir: >Alls ekki er 
mér um at láta þá trú, sem hinir fyrri frændr 
mínir hafa haft; er þat hugboð mitt, ef ek 
læt þann sið, at ek muna ekki lengi lifa<. 
Konungr mælti: >Líf manna er í guðs valdi, 
enn þat skal engum manni hlýða í mínu ríki 
álengdar, at fága heiðinn sið. Gestr segir: 
„Líklegt þykki mér, herra, at yðvarr siðr muni 
betri vera, en fyrir heit eða kúgan læt ek 
ekki mína trúc. ->Svá skal vera<, segir kon- 
ungr; >því at þann veg lizt mér á þik, at þú 
munir af sjálfs þíns hendi vilja heldr þann 
átrúnað niðr leggja enn nökkurs manns harð- 
indum, ok muntu ekki öldungis giftulauss 
vera, ok ver með oss í vetr velkominn.. 
Gestr þakkaði konungi sín ummæli ok segist 
þat munu þiggja. Var Gestr með konungi um 
hríð, ok ekki lengi áðr hann var prímsigndr. 
Liðr nú svá fram til jóla. 

18. Ok atfangakvöld fyrir jól sat konungr 
í hásæti sínu ok öll hirðin, hverr í sínu rúmi; 

váru menn glaðir ok kátir, því at konungr 
var hinn glaðasti. Ok er menn höfðu drukkit 
um stund gekk maðr inn í höllina; hann var 
mikill ok illilegr, skrámleitr ok skoteygr, svart- 
skeggjaðr ok siðnefjaðr. Þessi maðr hafði 
hjálm á höfði ok var í hringabrynju ok gyrðr 
sverði. Gullegt men hafði hann á hálsi ok 
digran gullhring á hendi; hann gengr innar 
eftir höllinni ok at hásæti konungs; engan 
mann kveðr hann. Mönnum fanst mikit um 
sýn þessa. Engi maðr beiddi hann orða; ok 
er hann hafði staðit um stund fyrir konungi, 
mælti hann: >Hér hefi ek svá komit, at mér 
hefir sizt nökkurr greiði boðinn verit af jafn- 
miklu stórmenni; skal ek vera því örvari, at 
ek skal bjóða til eignar gripi þessa, sem ek 
hefi hér nú, þeim manni, sem þá þorir at 
sækja til min, enn sú mun engi hér inni vera. 
Síðan gekk hann í burt, ok varð ill þefr í 
höllinni; varð öllum at þessu mikill ótti. Kon- 
ungr bað menn sitja kyrra, þar til sem þefr 
sá þyrri, ok gerðu menn svá sem konungr 
bauð. Enn er skoðat var, lágu margir menn 
sem hálídauðir ok í óviti, þar til er konungr 
kom sjálfr til ok less yfir þeim. Dauðir váru 
allir varðhundar, nema Vígi einn ok Snati 
hundr Gests. Konungr mælti: „Hvat ætlar þú, 
Gestr, hverr maðr sjá mun vera, er hér kom 
4* 

inn?- Gestr segir: >Ekki hefi ek séð hann 
fyrr, enn sagt hefir mér verit af frændum 
minum, at konungr hefir heitit Rakni, ok af 
þeiri sögn þykkjumst ek kenna hann; hefir 
hann ráðit fyrir Hellulandi ok mörgum öðrum 
löndum. Ok er hann hafði lengi löndum ráðit, 
lét hann kviksetja sik með fim hundruð manna 
á Raknaslóða; hann myrði föður sinn ok móð- 
ur ok mart annat fólk; þykki mér ván, at 
haugr hans muni vera norðarlega í Hellulands 
óbygðum at annarra manna frásögn.. Kon- 
ungr mælti: >Líklegt þykki mér, at 'þú munir 
satt segja; er þat nú bæn min, Gestr<, segir 
konungr, >at þú sækir gripi þessa=. >Forsend- 
ing má þat heita, herra<, segir Gestr, „enn 
eigi mun ek undan skorast ef þér búið ferð 
mína eftir því sem þér vitið mér á liggja. 
Konungr segir: >Ek skal þar allan hug á leggja, 
at þin ferð takist vel<. Síðan bjóst Gestr. Kon- 
ungr fekk honum fjóra tigu járnskó ok váru 
dyndir innan. Hann fekk honum seiðmenn 
tvá eftir bæn Gests; hét hann Krókr, enn hon 
Krekja. Síðan fekk hann honum til fylgdar 
prest þann, er Jósteinn hét; hann var ágætr 
maðr ok mikils virðr af konungi. Ekki kvaðst 
Gesti um hann vera. Konungr mælti: >Þá 
mun hann þér bezta raun gefa, er þér liggr 
mest á<. >Því skal hann eigi fara þás, segir 

Gestr; -mörgu geti þér nærri, enn eigi þykki 
mér á manni mega sjá, ef hann dugir vel í 
mikilli raun-. Sax gaf konungr Gesti, ok sagði 
þat bíta mundu, ef til þyrfti að taka; dúk“ 
gaf hann honum, ok bað hann vefja honum 
um sik áðr enn hann gengi í hauginn. Kon- 
ungr gaf Gesti kerti, ok sagði sjálft kveikjast 
mundu, ef því væri á loft haldit, — því at 
svart mun í haugi Rakna, enn vertu eigi lengr 
enn lokit er kertinu, ok mun þá hlýða.. 
Þriggja missera björg fekk konungr Gesti. 
Síðan sigldi hann norðr með landi ok alt fyrir 
Hálogaland ok Finnmörk til Hafsbotna; ok er 
þeir kvámu norðr fyrir Dumbshaf, kom maðr 
af landi ofan ok réðst í ferð með þeim; hann 
nefndist Rauðgrani; hann var eineygr; hann 
hafði bláflekkótta skautheklu ok knepta niðr 
í milli fóta sér. Ekki var Jósteini presti mikit 
um hann. Rauðgrani taldi heiðni ok forneskju 
fyrir mönnum Gests ok taldi þat bezt at blóta 
til heilla sér. Ok einn dag, er Rauðgrani taldi 
fyrir þeim slíka vantrú, reiddist prestr ok 
þreif róðukross ok setti í höfuð Rauðgrana; 
hann steyptist fyrir borð ok kom aldri upp 
síðan. Þóttust þeir þá vita, at þat hefði Óð- 
inn verit. Fátt gaf Gestr sér at presti. Litlu 
síðar kvámu þeir við Grænlands óbygðir; 
var þá komit at vetri. Þeir váru þar um vetr- 

inn. Hjá björgum nökkurum sjá þeir stengr 
tvær af gulli, ok fastan við ketil fullan með 
gull. Gestr sendi Krók ok Krekju at sækja 
estengrnar ok ketilinn. Enn er þau kvámu at 
fram ok ætluðu at taka, þá rifnaði jörðin undir 
fótum þeim ok svalg hon þau, svá at jörðin 
luktist fyrir ofan höfuð þeim, enn horfit alt 
saman, ketillinn ok stengrnar, er til var litit. 
Gestr vakti hverja nótt í skáladyrunum um 
vetrinn. Þat var eina nótt, at griðungr ógur- 
legr kom at skálanum ok öskraði mjök ok lét 
illilega. Gestr réðst í móti bola ok hjó til hans 
með öxi. Boli hristi sík við, enn ekki beit á, 
enn öxin brotnaði. Þá tók Gestr báðum hönd- 
um í hornin á bola ok glímdu þeir heldr 
sterklega; fann Gestr, at honum varð aflfátt 
við þenna ófagnað. Ætlaði hann at færa hann 
þá at skálaveggnum ok stanga hann þar upp 
við. Í því bili kom Jósteinn prestr at ok slær 
með róðukrossi á hrygg bola; við þat högg 


steyptist boli í jörðr niðr, svá at aldri varð 


síðan mein at honum. Ekki bar þar fleira til 
tiðenda. 

19. At vári fóru þeir þaðan, ok bar hverr 
sinar vistir. Þeir gengu fyrst eftir landinu milli 
vestrs ok útsuðrs, síðan sneru þeir um þvert 
landit; váru fyrst jöklar ok þá tóku við bruna- 
hraun stór. Tóku þeir þá járnskó þá, er kon- 

ungr hafði fengit þeim; þeir váru fjórir tigir, 
enn menn váru tveir tigir ok Gestr umfram. 
Enn er allir höfðu tekit skóna, nema Jósteinn 
prestr, gengu þeir á hraunit. Ok er þeir höfðu 
gengit um stund, varð prestr ófærr; gekk hann 
þá blóðgum fótum hraunit. Gestr mælti þá: 
„Hverr yðar sveina vill hjálpa skráfinni þess- 
um svá hann komist af fjallinu?. Engi tók 
undir þat, því at allir þóttust nóg bera. >Þat 
mun ráð at hjálpa honum:, segir Gestr, >því 
at konungr mælti þar mikit um; enn oss mun 
þat bezt gegna, at bregða ekki af hans ráð- 
um, ok far nú hingat, prestr, ok sezt upp á 
bagga minn ok haf með þér föng þin<. Svá 
gerir prestr. Gestr gekk þá fyrir ok gekk þá 
harðast. Svá gengu þeir upp þrjá daga. Enn 
er hraunit þraut, kvámu þeir at sjó fram; þar 
var hólmr stórr fyrir landi; út til hólmsins lá 
eitt rif mjótt ok langt. Þar var þurt um fjöru, 
ok svá var þá þeir kvámu at. Gengu þeir þá 
út í hólminn, ok þar sá þeir standa haug einn 
stóran. Segja sumir menn, at sjá haugr hafi 
staðit norðarlega Íyrir Hellulandi; enn hvar 
sem þat hefir verit, þá hafa þar engar bygðir 
í nánd verit. . 
20. Gestr lét fara til at brjóta hauginn um 
daginn. At kveldi höfðu þeir brotit glugg á 
hauginn með atgangi prests, enn um morgin- 

inn var hann gróinn sem áðr. Brutu þeir dag 
annan, enn at morgni var sem fyrr. Þá vildi 
prestr vaka í haugbrotinu; sat hann þar alla 
nóttina, ok hafði hjá sér vigt vatn ok róðu- 
kross; ok er á leið at miðri nótt, sá hann 
Raknar, ok var hann fagrbúinn; hann bað prest 
fara með sér, ok kveðst góða skyldu hans ferð 
gera, — >ok er hér hringr, er ek vil gela þér, 
ok men<. Engu svarar prestr ok sat kyrr sem 
áðr. Mörg fádæmi sýndust honum, bæði tröll 
ok óvættir, fjándr ok fjölkunnigar þjóðir; sumir 
blíðkuðu hann, enn sumir ógnuðu honum, at 
hann skyldi þá heldr burtu ganga enn áðr. 
Þar þóttist hann sjá frændr sína ok vini, jafn- 
vel Óláf konung með hirð sinni, ok bað hann 
með sér fara. Sá hann ok, at Gestr ok hans 
félagar bjuggust ok ætluðu í burt, ok kölluðu, 
at Jósteinn prestr skyldi fylgja þeim ok flýta 
sér í burt. Ekki gaf prestr um þetta, ok hvat 
undrum sem hann sá, eða hversu ólmlega 
þessir fjándr létu, þá kvámu þeir þó aldri nærr 
presti sakir vatns þess er hann stökti. Í móti 
degi hurfu þessi undr öll af; kom Gestr þá ok 
hans menn til haugsins. Ekki sá þeir presti 
- brugðit um nökkut. Þá létu þeir Gest síga í 
hauginn, enn prestr ok aðrir menn heldu festi. 
Fimtigi faðma var niðr á haugsgólfit. Vafit 
hafði Gestr sik með dúkinum konungsnaut, 

enn gyrt sik með saxinu. Kertit hafði hann í 
hendi ok kveiktist þat þegar hann kom niðr. 
Gestr sá nú viða um hauginn. Hann sér skipit 
Slóðann ok í fim hundruð manna. Þat skip 
hafði svá stórt verit, at þat var eigi fært við 
færri menn. Þau váru kölluð jafnstór ok Gnoð- 
in, er Ásmundr stýrði. Gestr gekk þá upp í 
skipit; sá hann, at þeir váru allir búnir til 
uppstöðu áðr enn kertisljósit kom yfir þá, ok 
þá gátu þeir hvergi hrært sik, ok blöskruðu 
augunum ok blésu nösunum. Gestr hjó af 
þeim öllum höfuð með saxinu ok beit þat 
sem í vatn brygði. Rænti hann drekann öllu 
skrúði ok lét upp draga. Síðan leitaði hann 
Raknars. Fann hann þá niðrgang í jörð; þar 
sá hann Raknar sitja á stóli. Furðu var hann 
illilegr at sjá. Bæði var þar fúlt ok kalt. Kistill 
stóð undir fótum hans fullr af fé; men hafði 
hann á hálsi sér harðla glæsilegt ok digran 
gullhring á hendi. Í brynju var hann ok hafði 
hjálm á höfði ok sverð í hendi. Gestr gekk 
at Raknari, enn kvaddi hann virðulegri kon- 
„ungskveðju, enn, Raknarr hneigði honum á 
móti. Gestr mælti: >Bæði er, at þú ert frægr, 
enda þykkir mér þú allítrlegr vera at sjá; hefi 
ek langan veg sótt þik heim; muntu mik ok 
góð erindislaun láta hafa, ok gef mér gripina 
þá hina góðu, er þú átt; skal ek þá víða þina 

risnu bera=. Raknarr veik þá at honum höfð- 
inu með hjálminum. Tók Gestr hann, ok því 
næst færði Gestr hann ór brynjunni, ok var 
Raknarr hinn auðveldasti. Alla gripina hafði 
hann af Raknari, nema sverðit, því at þá er 
Gestr tók til þess, spratt Raknarr upp ok rann 
á Gest. Hvártki fann þá á honum, at hann 
væri gamall né stirðr. Þá var ok albrunnit 
kertit konungsnautr. Tryldist Raknarr svá, at 
Gestr varð allr forviða fyrir. Þóttist Gestr þá 
sjá vísan dauða sinn. Upp stóðu ok allir þeir, 
sem í skipinu váru. Nógt þótti Gesti þá um 
vera. Kallaði hann þá á Bárð feðr sinn, ok 
litlu síðar kom hann ok orkaði Bárðr engu; 
færðu þeir hinir dauðu hann í reikuð, svá at 
hann náði hvergi í nánd at koma. Þá hét 
Gestr á þann, er skapat hafði himin ok jörð, 
at taka við trú þeiri, er Óláfr konungr boð- 
aði, ef hann kæmist í burtu lifs ór haugin- 
um. Fast herti Gestr þá á Óláf konung, ef 
hann mætti meira enn sjálfum sér, þá skyldi 
hann duga honum. Eftir þat sá Gestr Óláf kon- 
ung koma í hauginn með ljósi miklu. Við þá. 
sýn brá Raknari svá, at ór honum dró afl alt. 
Þá gekk Gestr svá Íast at, at Raknarr fell á 
bak aftr með tilstilli Óláfs konungs. Þá hjó. 
Gestr höfuð af Raknari ok lagði þat við þjó 
honum. Allir hinir dauðu settust niðr við. 


Google 


BÁRÐAR SAGA SNÆFELLSÁSS 59 


kvámu Óláfs, hverr í sitt rúm. At þessu starfi 
enduðu hvarf Óláfr konungr at sýn frá Gesti. 

21. Þat er nú at segja frá þeim, er á haug- 
inum váru, at þann tíma, sem þessi undr váru, 
sem nú var frá sagt, brá þeim svá við, at 
þeir ærðust allir nema prestr; hann fór aldri 
frá festinni. Enn er Gestr knýtti sik í festina, 
þá dró prestr hann upp með allan fjárhlut ok 
fagnaði Gesti, ok þóttist hann ór helju heimt 
hafa. Fara til þar er menn þeir váru ok held- 
ust á, ok stökti prestr á þá vatni; tóku þeir 
þegar vit sitt; bjuggust þeir í burt. Nálega 
þótti þeim jörðin skjálfa undir fótum þeim; 
gekk “ok sjórinn yfir alt rifit með svá stóru 
boðafalli, at mjök svá gekk sjór yfir allan 
hólminn. Aldri hafði Snati gengit frá haugin- 
um meðan Gestr var inni. Nú þóttust þeir 
eigi vita, hvar þeir skyldu rifsins leita. Vísaði 
hann Snata út á boðana, enn rakkinn hljóp 
þegar út á boðana ákaft, þar sem rifsins var 
ván, ok stóðst eigi kyngi Raknars, ok drukn- 
aði hundrinn þar í bárunni. Þat þótti Gesti 
hinn mesti skaði. Jósteinn prestr gekk þá fram 
fyrir þá ok hafði róðukross í hendi, enn vatn 
í annarri ok stökti þvi. Þá klufðist sjóinn svá, 
at þeir gengu þurum fótum á landi. Fóru þeir 
allan hinn sama veg. Gestr færði konungi alla 
gripina ok sagði alt sem farit hafði. Konungr 

bað hann þá skírast láta. Gestr sagðist því 
heitit hafa í Raknarshaugi; var þá ok svá gert. 
Hina næstu nótt eftir er Gestr var skirðr, 
dreymdi hann, at Bárðr faðir sinn kæmi til 
hans ok mælti: >llla hefir þú gert, er þú hefir 
látit trú þína, þá er langfeðgar þínir hafa haft, 
ok látit kúga þik til siðaskiftis sakir lítilmensku, 
ok fyrir þat skaltu missa bæði augu þin<. Tók 
Bárðr þá at augum hans heldr óþyrmilega ok 
hvari síðan. Eftir þetta, er Gestr vaknaði, 
hefir hann tekit augnaverk svá strangan, at 
hinn sama dag sprungu þau út bæði. Siðan 
andaðist Gestr í hvitaváðum. Þótti konungi 
þat hinn mesti skaði. 

22. Um sumarit eftir bjuggust þeir bræðr, 
Þórðr ok Þorvaldr, til Íslands, ok kvámu skipi 
sínu á Borðeyri í Hrútafirði, fóru siðan heim 
til föður sins ok þóttu hinir mestu menn. Þórðr 
bjó í Tungu eftir föður sinn, enn Þorvaldr 
fekk Herdísar, dóttur Óspaks af Óspaksstöðum, 
ok bjó at Hellu í Helludal. Þeir váru syst- 
kinasynir Þorbjörn faðir þeira ok Hjalti Þórð- 
arson, er nam Hjaltadal. Synir Hjalta váru 
þeir Þórðr ok Þorvaldr, sem fjölmennast erfi 
hafa haldit á Íslandi eftir föður sinn; þar váru 
tólf hundruð boðsmanna. Þar færði Oddr Breið- 
firðingr drápu, sem hann hafði ort um Hjalta. 
Áðr hafði Glúmr Geirason stefnt Oddi um ányt 

til Þorskafjarðarþings. Þá fóru þeir bræðr 
norðan á skipi til Steingrímsfjarðar. Þar kvámu 
þeir bræðr Þorbjarnarsynir ór Hrútafirði til 
móts við þá, ok gengu allir samt norðan yfir 
heiðina þar sem heitir Hjaltdælalaut. Enn er 
þeir kvámu á þingit, váru þeir svá vel búnir, 
at menn hugðu þar væri komnir Æsir. Þá 
var þetta kveðit: 


(6) Manngi hugði manna 
morðkannaðfr annat 
ísarns meiðr enn Æsir 
allmærir þar færi, 
þás á Þorskafjarðar 
þing með ennitinglum 
holtvaltaris Hjalta 
harðfengs synir gengu. 


Vörðu þeir mál fyrir Odd með styrk þeira 
bræðra ór Hrútafirði. Siðan fóru hvárirtveggja 
með hinum mestu kærleikum heim aftr til 
heimkynnis síns ok skildu þeir frændr með 
mestu kærleikum. Er mikil ætt komin af þeim 
Þorbjarnarsonum ok svá Hjaltasonum. Ekki er 
getit, at Gestr Bárðarson hafi nökkur börn 
átt, ok lýkr hér sögu Bárðar Snæfellsáss ok 
Gests sonar hans. 

Vísnaskýringar. 


1. (Helga Bárðardóttir). Þessi visa þarf ekki 
skýringar við. 

2. (Helga Bárðardóttir). Ek vil bráðla leita á 
braut. Mér brestr eigi stríð í flestu fyr menja rýri. 
Ek mun kálast! dálega?, því ek unna auðspennið 
allteitum, heitum sefaf. Ek má því sizt byrgja sorg. 
Ek sit ein. Greinum trega. 

Í. kálast, deyja. — 2. dálega, illa, kálast dálega, 
deyja illum dauða. — 3. auðspennir, mannkenn- 
ing. -— 4. sefi, hugr. — 5. Greinum trega, eg tel 
raunir mínar. 

3. (Hetta tröllkona). Róa skaltu firðan(?) fjall 
fram á stirðan lög. Þar mun gaurr glitta, ef þú vilt 
hitta Grímsmið; þar skaltu þó liggja. Enn nef- 
skammi Norpr rói nesit í Hnjúkhvammi. Þórr er 
víss til Friggjar. 

Róa skaltu firðan (bát) (og) fjall fram á stirðan 
lög. Þar mun þorskr glitta, ef þú vilt hitta Gríms- 
mið. Þar skaltu þó liggja. Enn nefskammi Norpr 
(lilega sem norpar) á að róa Nesið í Hnjúkhvammi. 

Orðatiltækin að róa fjallið og róa nesið eru eins 
og gerist um fiskimið. ÞórrervísstilFriggj- 
ar, sem skotið er inn í, bendir á að vísan sé afar 
gömul. 

4. (Hetta tröllkona). Þessi visa þarf engrar skýr- 
ingar við. 

5. (Þórir at Öxnakeldu). Þessi vísa þarf engrar 
skýringar við; tir heiðr. 

6. Þessi vísa er skýrð í Landnámu. 

Nafnaskrá. 


(Tölurnar merkja kap.) 

Alfarinn Válason 3. 

Ámr jötunn 13, 15. 

Án bogsveigir 2. 

Arnarstapi bær í Snæ- 
fellsnessýslu 4, 5. 

Arngrímur goði ór Norð- 
tungu 10. 

Arnórr hýnefr Þórodds- 

son Íl. 

Ásbjörn hinn 
Harðarson 11. 
Áskell Þórisson 3. 
Áslákr í Langadal 6. 
Ásmundr  (Gnoðar-Ás- 

mundr) 20. 
Ásvaldr öxna-Þórisson 
ð: 
Atli Ásmundarson 11. 
Auðunarstaðir í Víðidal 
12. 
Auðunn skökull Bjarn- 
arson 12, 14. 
Auðunn Smiðkelsson 10. 
Bali, örnefni á Snæ- 
nesi 5. 

Balljökull 9. 

Bárðardalr 3. 

Bárðargata 3. 

Bárðarhellir 9. 

Bárðarlaug 4. 

Barði Guðmundarson 
(viga-Barði) 12. 

Bárðr Dumbsson Snæ- 
fellsáss 1—14, 20—22. 

Bárðr á Grænlandi 15. 

Bárðr Heyangrs Bjarn- 
arson 3. 

Bárðr risi faðir Dumbs 
1. 

Barnár, þverár í Snæ- 
fellsnessýslu á. 

Bergþórr Bláfellingr 9. 

Bessi sonr Dagrúnar Þor- 
kelsdótur 5. 

Bessi Þormóðsson 10. 

Björn suðreyski 3. 

Blundketill 10. 

Blönduhlíð 9. 

Borðeyri í Hrútafirði 
17, 22. 

Botnar 9. 


 Brattagil 14. 

Breiðabólsstaðr í Reyk- 
holtsdal 10. 

Breiðdalsbotnar í fram- 
anverðum Hrútafjarð- 
ardal 13. 

Breiðr Sigmundarson 6. 

Brynjudalr 9. 

Búrfell (nú Matarfell) 5. 

Börkr  blátannarskegg 
Þorkelsson 5. 


Dagrún Þorkelsdóttir 5. 
Djúpalón, stöðuvatn í 
Snæfellsnessýslu 4. 

Dofrafjöll 1, 6. 

Dofrar = Dofrafjöll 2. 

Dofri jötunn Í, 6. 

Drangahraun, útsunnan 
undir Snæfellsjökli 7, 
10. 

Dritvík í Snæfellsnes- 
sýslu 4, 5. 

Dumbr risakonungr Í, 2. 

Dumbshaf 1—3, 18. 

Dögurðará (nú Dagverð- 
ará) á Snæfellsnesi 4, 
6, 10. 


Eiðr Skeggjason 11, 14. 

Einarr Sigmundarson at 
Laugarbrekku 6, 10. 

Eiríkr í Skjaldbreið 9. 

Eiríkr rauði 5. 

Eiríksfjörður á Græn- 
landi 5. 

Eiríksstaðir, bær í 
Skjaldbreið 9. 

Ennisfjall í Snæfellsnes- 
sýslu 8. 

Esjuberg á Kjalarnesi 10. 

Eygerðr Úlfsdóttir á Há- 
logalandi 2. 

Eyjardalsá í Bárðardal 
3. 


Fellsmúli (= Múli í 
Þingeyjarsýslu) 3. 

Finnabú 2. 

Finnbogi hinn fróði í 
Geirshlíð 6. 

Finnmörk 18. 

Fitjar í Noregi 3, 10. 

Flaumgerðr Bárðardótt- 
ir 2. 

Flaumgerðr Dofradóttir 
1, 2. 

Fljótshverfi 3. 

Fjörleif Eyvindardóttir 
3. 

Frigg, Ásynja 8. 

Frostastaðir, bær á 
Blönduhlíð 9. 


Galti Kjölvararson 10. 

Gapi jötunn 13, 15, 16. 

Geirlaug Þormóðsdóttir 
10. 

Geirr Grímsson 10. 

Geirr hinn auðgi ór 
Geirshlíð 10. 

Geirriðr Bárðardóttir 2. 

Geirshlíð 6, 10. 

Geirshólmr í Hvalfirði 
10. 

Geitlandsjökull 9. 

Gestr = Bárðr Snæfells- 
áss 1l. 

Gestr Bárðarson Snæ- 
fellsáss 11—22. 

Glámr jötunn 13, 15. 

Gljúfra-Geirr jötunn 13, 
15, 16. 

Glúmr 10. 

Glúmr Geirason 22. 

Glúmur Þórarinsson at 
Vatnsleysu 10. 

Gnoðin, skip 20. 


Gnúpar 3. 
Gnúpsdalr (= Núps- 
dalr) í Húnavatns- 
- sýslu 183. 


Grenjuður Hermundar- 
son hokins Íl. 

Grettir Ásmundarson 11. 

Grimr (= Þórr) 8. 

Grímsmið, fiskimið (enn 
kallað svo) 8. 

Gróa, kona Skjaldar 3 
A. 

Gróuhellir, örnefni í 
Snæfellsnessýslu 4. 

Grænland 5, 15, 18. 

Guðlaugr ór Guðlaugs- 
höfða 13. 

Guðlaugshöfði í Bitru 13. 

Guðrún Bárðardóttir 2. 
Guðrún Gjúkadóttir 7. 
Guðrún knapaekkja 13. 
Gunnhildr 10. 
Gunnhildr Ásláksdóttir6. 
Gunnhildr Símunardótt- 
ir 6. 

Gunlaugr ormstunga 11. 
Gustr sauðamaðr 14. 


Hafsbotnar 18. 

Hafþóra Þorbergsdóttir 
11. 

Hákon konungr Aðal- 
steinsfóstri 3. 

Hallbera Grímsdóttir 11. 

Hallbjörn bóndi á Silfra- 
stöðum 9. 

Hallbjörn Oddsson frá 
Kiðjabergi 10. 

Halldóra Þorkelsdóttir 3. 

Halldórr Kollason 1l. 

Hallgerðr Oddsdóttir 10. 

Hallveig Einarsdóttir 6. 

Hálogaland 2, 18. 

Háls Þórisson á Helga- 
stöðum 3. 

Haraldr  (Dofrafóstri) 
hárfagri 1, 2... 

Harðverkr risi 2. 

Haukadalsskarð milli 
Dala og Strandasýslu 
14. 

Hávarðr Þórisson á 
Fellsmúla 3. 

Hávignúpr = Núpr í 
Núpsdal í Miðfirði í 
Húnavatnssýslu 13. 

Heiðarkolla (= Blá- 
kolla) hnjúkr við Snæ- 
fellsjökul 5. 

Helga Bárðardóttir 2, 5, 
7, 11, 12. 

Helga Önundardóttir 6. 

Helgastaðir, bær í Þing- 
eyjarsýslu 3. 

Helguhellir í Dranga- 
hrauni undir Jökli 

"(enn nefndr svo) 7. 

Hella í Helludal 22. 

Hellismenn 10. 

Hellisfitjar á  Arnar- 
vatnsheiði 10, 13. 

Helluland 1, 18, 19. 

Hellulands óbygðir 18. 

Herdis (Þórdís) Óspaks- 
dóttir 22. 

Herjólfr Þórisson at My- 
vatni 3. 

Hermundr hokinn Íi. 

Hermundr Illugason 11. 

Herþrúður Hrólfsdóttir 
hersis 23. 

Herþrúðr Þormóðsdótt- 
ir 6. 

Hetta, tröllkona 8. 

Hildigunnr, kona Sig- 
mundar Ketilssonar 4, 
6. 

Hit, tröllkona 13. 
Hítardalr í Mýrasýslu 13 
Hjalli í Ölfusi 7. 
Hjaltadalr 22. 


'Hjaltasynir 22. 


Hjaltdælalaut 22. 

Hjalti Þórðarson 22. 

Hjúkhvammr (nú Hrak- 
hvammr) 8. 

Hnausar (= stóru-Hnaus- 
ar) bær á Snæfellsnesi 
9. 

Hólmkell Alfarinsson at 
Fossi 3. 

Hólmsmenn 10. 

Hrafn austmaður 7. 

Hrafn Önundarson 6. 

Hrafnhildr Ketilsdóttir 
5. 

Hrafnista í Noregi 5. 

Hreggnes, fell undir 
Jökli 5. 

Hreiðarsgerði 6. 

Hreiðarr, þræll 6. 

Hróðný  Skeggjadóttir 
11. 

Hrólfr hersir augði 2. 

Hrólfr rauðskeggr 3. 

Hrútafjarðardalr 12— 15. 

Hrútafjörðr 11, 17, 22. 

Hundahellir 13. 

Húngerðr Oddsdóttir 2 

Húsavík 3. 


Hváll = Ingjaldshváll. 

Hvammr í Hvammssveit 
11. 

Hvammsártungur upp af 
Norðurárdal í Myýra- 
sýslu 14. 

Hængr Þorkelsson 5. 

Hörðr Grímkelsson 10. 


Illugi svarti á Gilsbakka 
10, 11. 

Ingibjörg Ásbjarnardótt- 
ir 11. 

Ingjaldr Alfarinsson at 
Ingjaldshváli 3—-4, 8, 
10. 

Ingjaldshváll, bær á 
Snæfellsnesi 4, 8, 10. 

Ísland 3, 5, 7, 17, 22. 


lófriðr Gunnarsdóttir 10 

Jóra Egilsdóttir ór Jóru- 
kleif 13. 

Jóreiðr Tindsdóttir 6. 

Jórukleif 13. 

Jórunn Helgadóttir 10. 

Jósteinn prestr 18—21. 

Jökull Bjarnarson hins 
suðreyska 3. 

Jörundur Atlason 5. 


Kálfr, son Guðrúnar 
knapaekkju 13. 

Kálfsborgará í Bárðar- 
dal 3. 

Ketill hængr ór Hrafn- 
istu 5. 

Ketill í Húsavík 3. 

Ketill Illugason 1l. 

Ketill þistill 4. 

Ketilriðr Hólmkelsdótt- 
ir 3. 


Kiðjaberg í Grímsnesi 
10. 

Kjölvör 10. 

Kneif ambátt 34. 

Kneifarnes (= Hella- 
nes) í Snæfellsnes- 
sýslu 4. 

Knörr 3, 4. 


Kolbeinn stýrimaðr 17. 
Kolbjörn jötunn 13—16. 
Kolli 10. 

Kollr Skeggjason Íl. 
Krekja, seiðkona 18. 
Kroppsmenn 10. 

Krókr seiðmaðr 18. 
Kvænland Í. 


Lágálfr af Siglunesi 9. 
Langidalr 6. 
Laugarbrekka, bær á 
Snæfellsnesi 4—6, 10.. 
Leifr Eirikson heppni 5.. 
Lón-Einarr 6. 
Lóndrangar við Malar- 
rif undir Jökli 5. 
Lundarbrekka í Bárðar- 
dal 3. 

Lækjamót í Víðidal 12, 
14. 


Melar í Hrútafirði 11. 

Miðfjarðar-Skeggi 5, 7, 
"11, 14. 

Miðfjarðarnesbjörg (= 
Heggsstaðanesbjörg) 
13. 

Miðfjörðr í Húnavatns- 
sýslu 5, 11, 14. 

Mjöll Áns dóttir bog- 
sveigis 2. 

Mjöll Bárðardóttir 2. 

Mjöll Snæsdóttir gamla 
1—2. 

Myvatn 3. 


Neðra-Hof á Rangár- 
völlum 5. 

Nes = Snæfellsnes 10. 

Norðtunga í Þverárhlíð 
10. 

Noregr 1, 2, 17. 


Oddr Breiðfirðingr 22. 

Oddr frá Kiðjabergi 10. 

'Oddr Önundarson = 
Tungu-Oddr 10. 

Óðinn 18. 

Ólafr konungr Haralds- 
son Í. 

Óláfr konungr Tryggva- 
snn 17, 20. 

Ólof elliðaskjöldr 11. 

Ormr skógarnef 9. 

Ormr Stórólfsson 5, 9— 
10. 

Óspakr á Óspaksstöðum 
99. 


Ragnhildr Bárðardóttir 
2; 

Raknarr, Rakni konungr 
af Hellulandi 18, 20, 
21. 

Raknarshaugr 21. 

Raknarsslóði, skip 18, 20. 

Rauðfeldr jötunn 2. 

Rauðfeldr Þorkelsson 5. 

Rauðfeldsgjá 5. 

Rauðgrani (= Óðinn) 
18. það sg 

Raumelfr 2. 

Reykir, bær í Miðfirði 
5, 11, 14. 

Reykjadalr efri( = Reyk- 
holtsdalr) 10. 


Salpti fjörðr á Háloga- 
landi 2. 

Siglunes 9. 

Sigmundr Bárðarson 3. 

Sigmundr Ketilsson þist- 
ils 4, 6. 

Silfrastaðir 9. 

Símun 6. 

Skafti lögsögumaðr 7. 

Skáld-Helgi 11. 

Skáney í Reykholtsdal 
10. 


Skeggi skinna-Bjarnar- 
son = Miðfjarðar 
Skeggi. 


Skeljungr á Silfrastöð- 
um 9. 


Skinna-Björn Skútaðar- 


Skeggjason 5. 
Skinnbrók ambátt 3-—-4. 
Skinbrókarlækr 4. 
Skinnhúfa = Torfár- 

Kolla 9. 
Skjálfandafljót 3. 
Skjaldbreið 9. 

Skjöldr bóndi 3--4. 
Skrámr þurs ór Þamb- 

árdal 15. 

Skrukka tröllkona 15— 

16. 

Skútaðar-Skeggi 5. 

Sléttafell á Tvídægru 13. 

Slóðinn, skip = Rakn- 
arsslóði. 

Snati hundr 13, 15—18, 

21. 

Snjófell = Snæfellsjök- 

ull 3. 

Snjófellsnes 3, 5, 8, 10. 
Snæfell, sunnanvert við 
Haukadalsskarð 14. 

Snæfellsjökull 12. 
Snær gamli Í. 
Sólrún Bárðardóttir 14 

—17. 


Google 


Sólarfjöll á Grænlandi 
15. 

Starkaðr undan Þrihyrn-. 
ingi Barkarson 5. 

Steingrimsfjörðr 22. 

Sturla goði 10. 

Surtr af Hellisfitjum 13. 

Svaði jötunn í Dofrum 2. 

Svalsmöl (í Malarrifi?) 
4. 

Svarthöfði 10. 

Svinaskarð 14. 

Svalr 3, 4, 6. 

Svertingr Hafrbjarnar- 
son 10. 

Sölvi Þorkelsson, rauð-. 
feldar 5. 

Sölvahamarr, örnefni í 
Snæfellsnessýslu 5. 

Sönghellir, hellir í Snæ-- 
fellsnessýslu 4. 


Tindr Hallkelsson 6. 

Torfár-Kolla = Skinn- 
húfa 9. 

Torfi Valbrandsson 10. 

Tröð, bær í Snæfellsnes- 
sýslu (= Skjaldar- 
tröð) 4. 

Tröllakirkja 4. 

Tunga 10. 

Tunga = Grænumyýrar- 
tunga, bær í Hrúta- 
firði 11, 12, 14, 16, 22. 


70 NAFNASKRÁ 


Úlfarr Úlfsson 10. 

Úlfr á Hálogalandi 2. 

Úlfr af Fitjum Þórisson 
10. 

Unnr Þórisdóttir 6. 


Valbrandr 
10. 
Valgerðr Þorgilsdóttir 6. 
Váli 3. 
Valþjófr Örlygsson 10. 
Vánarskarð 3. 
Vémundr kögurr 3. 
Víðidalr 12, 14. 
Víga-Barði = 
Guðmundarson. 
Vígi hundr 18. 
Viglundr 3. 


Valþjófsson 


Barði 


Þambárdalr í Bitru 15. 
Þistilsfjörðr 4. 
Þjóðhildr Jörundardótt- 
ir 5. 
Þóra Bárðardóttir 2. 
Þóra Mjallardóttir 2. 
Þórálfr Skólmsson 9. 
Þórarinn Glúmsson 10. 
Þórarinn spaki Þorgils- 
son 12. 
Þorbergr kornamúli 11. 
Þorbjarnarsynir 22. 
Þorbjörg knarrarbringa 


Þorbjörg, kona Grenjað- 
ar 11. 


Google 


Þórbjörg Skeggjadóttir 
11. 

Þorbjörn hinn 
dælski 5. 

Þorbjörn Grenjaðarson 
í Tungu 11, 12, 14, 22. 

Þorbjörn Vifilsson 6. 

Þorbjörn gxnamegin 11, 
14. 

Þórdís Bárðardóttir 2, 
10. 

Þórdís Halldórsdóttir 11 

Þórdís Skeggjadóttir 11, 
12. 

Þórðr gellir 11, 14. 

Þórðr Hjaltason 22. 

Þórðr Þorbjarnarson í 
Tungu 11—12, 14, 17, 
22. 

Þorgeirr gollnir 11. 

Þorgeirr Ljósvetninga- 
goði 3. 

Þorgerðr Grenjaðardótt- 
ir 11. | 

Þorgils 8. 

Þorgils  gjallandi 
spaki 12, 14. 
Þórhildr Bárðardóttir 2. 
Þórir, bróðir Ásláks í 

í Langadal 6. 
Þórir hlammandi 10. 


hauk- 


eða 


Þórir leðrháls Þorsteins- 
son 3. 
Þórir Knarrarson at 


2. 

Óxnakeldu 3, 4. 6, 
qg— 10. 
Þórir ór Þórisdal 9. 


Þórisdalr í  seitlands- 
jökli 9. 

Þorkatla Halldórsdóttir 
1l. 


Þorkell leifr 3. 

Þorkell Sigmundarson 6. 

Þorkell skinnvefja 3, 4, 
6, 10, 13. 

Þorkell svarti 3. 

Þorkell Torfason á Skán- 
ey 10. 

Þorkell  Rauðfeldarson 
bundinfóti 25, 9, 10. 

Þorleif Kjalvarardóttir 
10. 

Þormóðr af Akranesi 10. 

Þormóðr Breiðsson 6. 

Þórný Þorkelsdóttir 5. 

Þórodda Önundardóttir 
10. 

Þóroddr drápustúfr 11. 

Þóroddr goði Eyvindar- 
son 7. 

Þóroddr Oddsson 10. 

Þóroddsstaðir í Hrúta- 
firði 11. 

Þórr 8. 

Þorskafjarðarþing 22. 


Þorsteinn Bárðarson 3. 
Þorsteinn Sigmundarson 
3. 
Þórunn Þorsteinsdóttir 3 
Þorvaldr Ásvaldsson 5. 
Þorvaldr Hjaltason 22. 
Þorvaldr Oddsson 10. 
Þorvaldr Þorbjarnarson 
í Tungu 11-.12, 14— 
17, 22. 
Þorvarðsstaðir 10. 
Þríhyrningr, fjall 5. 
Þrælavík 6. 

Þúfa, kona Svals 3, 4, 6. 
Þúfubjörg örnefni í 
Snæfellsnessýslu 6. 

Þuríðr Oddsdóttir 10. 
Þuríðr  Þorleifardóttir 
10. 


Æsa Hrólfsdóttir rauð- 
skeggs 3. 
Æsir 22. 


Ölfus 7. 

Öndvert nes, bær á Snæ- 
fellsnesi 5. 

Önundr breiðskeggr Úlf- 
arsson 10. 

Öxnakelda, bær á Snæ- 
fellsnesi 4, 6, 9. 


